ועדת החינוך, התרבות והספורט, כנסת 25, פרוטוקול מספר 121, 2023-12-19 00:00

יוסף טייב: בוקר טוב

יוסף טייב:  אני מתכבד לפתוח את ועדת החינוך, התרבות והספורט, ישיבת ועדה משותפת עם הוועדה המיוחדת לחיזוק ופיתוח הנגב והגליל, שעומד בראשה חבר הכנסת מיכאל ביטון

יוסף טייב:  אני מודה לשר החינוך ויו"ר המל"ג, השר קיש, על הירתמותו ועל רצונו העז לבוא ולהשתתף בדיון

יוסף טייב:  אנחנו נחשפים פעם אחר פעם להשקעה הרבה שלך ולרצון לקחת חלק בדיונים, ולמעורבות האישית שלך בנושא הזה, בפרט של המילואים, של אנשי המילואים שנמצאים בתוך מערכת ההשכלה הגבוהה

יוסף טייב:      אני רוצה לומר בתחילת דבריי, כמו שאני נוהג, לצערי, בכל התקופה האחרונה, אנחנו שוב מתפללים ומקווים לשלומם של חיילינו ולהחזרתם המהירה של כלל החטופים, מגבים את חיילי צה"ל במלוא העוצמה, ואנחנו מקווים שאכן בקרוב ממש נוכל לחזור לשגרה בצורה כזו או אחרת

יוסף טייב:  כפי שאמרתי בוועדה הקודמת, ואנחנו פה בוועדת המשך סביב הנושא הזה של זכויות של אנשי המילואים, אני סיכמתי את הוועדה הקודמת, חבר הכנסת מיכאל והשר היה פה, שאנחנו נעשה הכול שלא תיפגע אפילו שערה אחת מראשם של משרתי המילואים

יוסף טייב:  בכל תחום, אבל ודאי בתחום של ההשכלה הגבוהה

יוסף טייב:       אני רוצה לברך אותך על הצעת החוק המשותפת, ולאחר מכן אני גם אתן לך לפרט ולומר את הצורך

יוסף טייב:  אין ספק שאין דבר מושלם תמיד שיוצא מתחת ידינו, ולכן אותן הצעות חוק בסוף מגיעות לוועדה ומשתפרות ומשתדרגות

יוסף טייב:  ואנחנו נתפלל שלא תצא תקלה מתחת ידינו

יוסף טייב:  מיכאל, ואחרי כן אדוני השר

יוסף טייב:  בבקשה

יוסף טייב: תודה, יושב-ראש ועדת חינוך, חברי יוסי טייב

יוסף טייב:  ברוך הבא, שר החינוך

יוסף טייב:  אנחנו עושים ועדה משותפת דחופה בכנסת, יודעים לשתף פעולה בנושא שהוא בוער וקשה מאוד, ללא מענה כוללני ושוויוני

יוסף טייב:  עננה גדולה של אי-ודאות ודאגה מרחפת מעל סטודנטים וסטודנטיות במילואים, בצבא, אבל גם בכלל מערכות הביטחון, בשב"כ, במשטרה, בשב"ס

יוסף טייב:  גופים שנאלצים לוותר על ימי הלימודים שלהם לאור הלחימה וקצב הפעילות של כוחות הביטחון בתקופה האחרונה

יוסף טייב:      הדאגה היא שבזמן שהם בקרב ובחזית הם יאבדו שנת לימודים אקדמית

יוסף טייב:  הדבר הזה דרמטי, יש לו השפעות של משפחה, על כלכלה, על פרנסה, על אובדן משאבים

יוסף טייב:      חלק מהסטודנטים האלה ישובו עם חוויה של טראומה, היא יכולה להיות קטנה או גדולה, והם יצטרכו לטפל בתהליך, לחזור לשגרה, כשבמקביל מוטלת עליהם אחריות קשה של השלמת חובות הלימודים

יוסף טייב:      מספר גופים אקדמיים יזמו הקלות ופתרונות לסטודנטים, ומספר גופים יזמו פחות

יוסף טייב:  והפער הזה בין שני מוסדות אקדמיים, שאחד מציע בנדיבות סל יפה, ומוסד אחר שמציע משהו אחר, יוצר מצב אבסורדי שבו שני לוחמים באותה יחידה צבאית, שניהם סטודנטים, חוזרים הביתה, והמדינה מעניקה להם סיוע שונה באקדמיה

יוסף טייב:  ואנחנו רצינו אחידות

יוסף טייב:  ואנחנו לא רוצים להכריע את הדבר הזה בחקיקה

יוסף טייב:  אבל כל הכנסת בעד

יוסף טייב:  85 חתומים

יוסף טייב:  לצערי, לא חתמו במפלגות הערביות

יוסף טייב:  אבל ח"כים שהם שרים וסגני שרים לא יכולים לחתום

יוסף טייב:  תעשה את החשבון, תראה שזה מאה אחוז מהכנסת, 98%

יוסף טייב:  אין אדבר בכנסת הזאת שלא חתם על החוק

יוסף טייב:      החוק מציע סדרת הקלות ופתרונות לסטודנטים, מסמיך גם את המל"ג וגם אותך, אבל גם מעניק סמכויות להעניש מוסד אקדמי שלא עשה את המעשה

יוסף טייב:      אתמול דיברו איתי מטעם האוניברסיטאות, שיש לציין שחלקן עשו מעשה, בלי לחכות לנו, עם דאגה מהחוק הזה

יוסף טייב:  ואמרתי, אם נראה כינוס של המל"ג והוות"ת עם שר החינוך וכל ראשי האוניברסיטאות והמכללות בישראל, שיגידו משפט פשוט, סטודנטים לא ייפגעו באקדמיה, וזה סל השירותים שניתן להם, ולפרט אותו, לצד גיבוי שלך כשר החינוך למוסדות הללו על ההוצאות שקשורות לטיפול נפשי

יוסף טייב:  אנחנו עוד עובדים בחוק שיש לי על מדים ללימודים, שחוזר לעבודה בוועדת חוץ וביטחון, היום, לנסות להכניס שם מרכיב של שכר לימוד נוסף ממומן למשרת מילואים השנה בהוראת שעה

יוסף טייב:  יש לזה עלויות, זה יהיה מורכב, אבל אנחנו רוצים לבוא מכל הכיוונים

יוסף טייב:      פנו אליי גם עמותות וגם סטודנטים יחידים, פנו לכל הכנסת, הזעקה הזאת נשמעה, ואני מברך את כל חברי הכנסת על כך שכולם נרתמו לחוק הזה, ואנחנו נריץ אותו מהר

יוסף טייב:  כבר דיברתי עם אופיר כץ ועם מירב בן-ארי, רכזת האופוזיציה, ואנחנו נריץ את החוק הזה מהר

יוסף טייב:  אם נראה שנעשו מעשים ממשלתיים או שהמל"ג לקח מנהיגות, יצר אחידות ובנחישות גם אוכף מול מוסדות שלא מקיימים את הסטנדרט שהוא יציג, אם תהיה עבודה כזאת ויהיו החלטות כאלה, יכול להיות שהחוק לא נחוץ

יוסף טייב:  אבל עברו שבעים יום, ואין זמן

יוסף טייב:  אי-הוודאות והעננה והדאגה היא מיידית, ולכן אני שמח שאתה כאן

יוסף טייב:  יוסי, אני גם אשמח שנשמע את אנשי השטח, אם השר יכול קצת להקשיב, ואז להגיד את דברו

יוסף טייב:  כבוד השר, בבקשה

החינוך יואב קיש: קודם כול, אני מברך על הכינוס ועל כל הפעילות, זאת בעצם הישיבה השנייה של הוועדה בנושא

החינוך יואב קיש:  אני מצטרף גם לאמירה שלך לגבי החזרת כל החטופים והשלמת הניצחון על המחבלים, הטרוריסטים של חמאס ושכל חיילינו יחזרו בשלום

החינוך יואב קיש:      אני אתחיל במשהו אישי

החינוך יואב קיש:  ביום הראשון שהגעתי לכנסת, ב-2015, הייתי שותף ויו"ר משותף יחד עם איתן כבל, יו"ר שדולת המילואים

החינוך יואב קיש:  כל השנים האלה דחפתי מהצד שלכם, חבריי, את הנושא

החינוך יואב קיש:  אני גם הרגשתי שכשר החינוך הבאנו הישגים מאוד גדולים בשנה האחרונה, לפני שפרצה המלחמה

החינוך יואב קיש:  זאת אומרת, יושב פה אלחנן, יו"ר התאחדות הסטודנטים, שאני חייב לומר שגם הוא שותף מלא ופעיל לדבר הזה, ולפני שפרצה המלחמה הובלנו את התיקונים בהנחיות המל"ג בכל מה שקשור לאיך משלימים חומרים לסטודנטים במילואים

החינוך יואב קיש:  וזה כבר חלק מהחוק, זה יצא לפועל, השלמנו את המהלך

החינוך יואב קיש:  אז חלק מהחוק כבר קורה, והנושא הזה הוא בראש סדר העדיפויות מבחינתי

החינוך יואב קיש:      אמרת שאם נראה כינוס של מל"ג, ות"ת

החינוך יואב קיש:  אני אומר לך בצורה חד-משמעית, מל"ג, שאני עומד בראשותו, מגויס, תרתי-משמע, כולו למשימה

החינוך יואב קיש:  הוצאנו לא מעט החלטות ולא מעט דיונים שאמרו בצורה הכי ברורה: אנחנו מבקשים ודורשים שכל סטודנט במילואים יסיים את שנת הלימודים תשפ"ד כתף אל כתף עם סטודנט שלא עשה מילואים

החינוך יואב קיש:  האמירה הזו נאמרה בצורה הכי ברורה במל"ג

החינוך יואב קיש:  הות"ת הוא גוף נפרד, עצמאי, אני לא מנהל אותו, אבל הוא יצא בתוכנית של יותר מחצי מיליארד שקלים לתמיכה במהלך הזה, כולל מענקים מיוחדים למכללות שפונו, ושנמצאות גם בדרום, בעוטף – ספיר – וגם בצפון – תל חי

החינוך יואב קיש:      אנחנו באירוע מאוד תומך, וגם האוניברסיטאות, אני חושב, שמו כתף, ואנחנו רואים אותן מתגייסות לאירוע, ואני חושב שהן מבינות את גודל האירוע, וכך גם שאר המוסדות להשכלה גבוהה

החינוך יואב קיש:  כן, אתה צודק, יש גם מקומות ספציפיים שאולי פחות ערים לדבר הזה

החינוך יואב קיש:      אני רוצה להגיד מילה על איך אנחנו מנהלים את זה

החינוך יואב קיש:  אני מבין שתכף צריך להגיע קצין המילואים בני, שבשיח ישיר עם ראשי המוסדות כל הזמן, הוא מקבל את כל התמיכה של המל"ג

החינוך יואב קיש:  ביום ראשון בשבוע שעבר היינו בכינוס יחד עם ראש אכ"א, וישבנו ודיברנו שם, האוניברסיטאות הודיעו על דחיית פתיחת שנת הלימודים עד סוף דצמבר, תכף נדבר על זה כי זה הדבר הכי חשוב כרגע בעיניי

החינוך יואב קיש:      אני רוצה להגיד לך, חברי מיכאל ביטון, שאני מאוד מעריך וגם חושב שאתה בא מכיוון מאוד נכון

החינוך יואב קיש:  אם אתה שואל אותי לדעתי האישית, תקדם את החקיקה

החינוך יואב קיש:  אני אשמח לעוד כלים חוקיים שיהיו למל"ג כדי לממש מדיניות

החינוך יואב קיש:  אני חושב שהמל"ג מוצא את עצמו בהרבה במקרים אומר ולא יכול ליישם, כי החוק מוגבל

החינוך יואב קיש:  הבית הזה יחליט, לא אני

החינוך יואב קיש:  הבית הזה יחליט אם המל"ג צריך לקבל יותר סמכויות

החינוך יואב קיש:  הינה, אני אומר לך כיו"ר המל"ג, כל סמכות נוספת שתיתן למל"ג, היא תקודם ותקרה

החינוך יואב קיש:  אני מאמין בגוף הזה

החינוך יואב קיש:  אז ברור לי שגופים אחרים אולי קצת חוששים מזה ואולי פחות מאמינים

החינוך יואב קיש:  אני מאוד מאמין למל"ג, אני מאוד מאמין במסירות שלו לנושא הזה, וכל החלטה שהבית הזה יקבל לחזק את המל"ג, אני בהחלט אתמוך בה, ואני אעמוד מאחוריה

יוסף טייב: נחוקק יחד

יוסף טייב:  החוק יגיע לוועדה עם האינפוט שלך כיו"ר המל"ג ושר החינוך

יוסף טייב:  לא נביא חוק שהוא לא על דעתך

החינוך יואב קיש: מבחינתי כבר אפשר להגיד, כדי להשיג את הדברים מהר, שאני מאשר שזה יעבור טרומית ויחכה לחוק ממשלתי שיוביל את הדבר הזה

יוסף טייב: אז אולי רק את הצד שלך, של המשרד שלך

החינוך יואב קיש: זה לא המשרד, בוא נעשה הפרדה

החינוך יואב קיש:  משרד החינוך אינו חלק מהדיון כרגע

יוסף טייב: בתפקידך כיושב-ראש המל"ג

החינוך יואב קיש: בדיוק

החינוך יואב קיש:  אני אספר לך איפה הבעיה

החינוך יואב קיש:  לדעתי האישית יש כל הנושא שאתה תצטרך להתמודד איתו, וזה הנושא של הרגישות לחופש האקדמי, ויש טענות שאולי חוק כזה, אני מוד שלא נכנסתי לכל הפרטים של החקיקה - - -     

יוסף טייב: אנחנו גם פתוחים לשנות

יוסף טייב:  הבאנו חוק גדול ומקיף

יוסף טייב:  יגידו, תשמע, תחום כזה אי אפשר להכתיב, את הלמידה או את צורת הלמידה, אנחנו נהיה קשובים

יוסף טייב:  אבל שתהיה אחידות ותהיה סמכות

יוסף טייב:  ורק למלחמה

החינוך יואב קיש: לגבי אחידות, ופה אני רואה את זה אחרת ממך, אתה לא יכול לשמר אחידות

החינוך יואב קיש:  אני אומר לך את זה בצורה כנה

החינוך יואב קיש:  יש לך מגוון מוסדות, מגוון שיקולים ומורכבות פנימית, עם מגוון תארים

החינוך יואב קיש:  דין שנה ראשונה בספרות לא כדין שנה אחרונה ברפואה וכשנה שנייה בפסיכולוגיה

יוסף טייב: לא

יוסף טייב:  דין ספרות בכל המוסדות אותו דבר, דין הרפואה בכל המוסדות אותו דבר

החינוך יואב קיש: גם בזה יש ניואנסים

יוסף טייב: בסדר, אבל אנחנו נשאף ל-90 אחוזי הצלחה

החינוך יואב קיש: אז קודם כול, אני מסכים איתך בזה שאתה מפריד

החינוך יואב קיש:  ברמת הניהול, כשאתה רוצה לנהל דבר כזה, זה לא נכון להיכנס לדקויות האלה

החינוך יואב קיש:  נכון שזה זועק אם מישהו בתואר ברפואה עושה ככה, והשני ברפואה אותו דבר עושה אחרת

החינוך יואב קיש:  בזה אני מסכים איתך

החינוך יואב קיש:  אני לא חושב שזה קורה הרבה בשטח, ואני אומר לך, בסופו של דבר אתה גם צריך לראות איך אתה מנהל את האירוע הזה

החינוך יואב קיש:  לכן אני דווקא כן מקבל את האמירה שהגיעה מהמוסדות לשמר את הגמישות

החינוך יואב קיש:       דרך אגב, איפה בעיקר הייתה להם גמישות? בהחלטה על פתיחת שנת הלימודים

החינוך יואב קיש:  אנחנו כמל"ג סברנו שלא נכון לבטל סמסטר, ומפה אני עובר לנושא שבעיניי הוא הכי חשוב כרגע, ותכף אני אדבר עליו

החינוך יואב קיש:  סברנו שלא נכון לבטל סמסטר, ואמרנו לכל המוסדות, תנהלו את זה איך שאתם יכולים, לדחות כמה שיותר או לא, היו כל מיני גישות שונות

החינוך יואב קיש:  דרך אגב, הייתה גישה שלדעתי הובלה על-ידי המרכז האקדמי פרס, להתחיל דווקא מוקדם, כדי להקל את הלחץ ולתת כמה שיותר תמיכה

החינוך יואב קיש:  וממה שאני שומע מיו"ד אגודת הסטודנטים בפרס, הם עושים עבודה טובה ונותנים תמיכה מלאה למילואימניקים

החינוך יואב קיש:  אז יכול להיות שדווקא בזה שאתה מקצר אתה מייצר אירוע שמי שלא מגיע בול, אין לו סיכוי להספיק

החינוך יואב קיש:  אז יש פה מורכבויות שונות, ויש חשיבות לתת גמישות למוסדות

החינוך יואב קיש:      אני אגיד לך מה שאני מעלה היום לדיון במל"ג, בעיניי זה משהו שהייתי מוסיף לחוק

החינוך יואב קיש:  לתפיסתי, אוכלוסיית הלוחמים צריכה להיות מטופלת כאוכלוסייה ייחודית שתקבל העדפה בתנאי כניסה בצורה מובהקת, שתקבל הקלות בשכר הלימוד, שתקבל כמו שאנחנו מתייחסים לאוכלוסיות אחרות שאנחנו רוצים לחזק ולתקן, בין שזה ערבים או חרדים וכיוצא בזה

החינוך יואב קיש:  את זה אני מביא היום לדיון במל"ג

החינוך יואב קיש:  זה, בעיניי, מאוד חסר

החינוך יואב קיש:  כי אנחנו רואים שהלוחמים משלמים מחיר

החינוך יואב קיש:  מגיע בסוף במילואים

החינוך יואב קיש:  אני רוצה לעודד את זה, זו אוכלוסייה מאוד מצומצמת, ואני אומר פה דברים שאני הולך להגיד בדיון ב-14:30

החינוך יואב קיש:  אבל כן, בעיניי לעודד העדפה מתקנת ללוחמים זה חשוב מאוד

החינוך יואב קיש:       אני באתי גם כדי להקשיב, אבל אמרתי איפה הדברים נמצאים

החינוך יואב קיש:  יש לך גיבוי מלא של המל"ג, גם בהצהרות שלו, גם בהחלטות שלו, לא שלי כשר

החינוך יואב קיש:  כבר קרה, ספציפית לגבי הצעת חוק שלך, אני אומר לך, אולי בניגוד לעמדת אנשי המקצוע במל"ג ששותפים לחשש של החופש האקדמי

החינוך יואב קיש:  כן, אני רוצה לחזק את המל"ג, אני חושב שהמל"ג היום במצב שהוא כמעט בלתי אפשרי לפעמים, שאין לו יכולת לפקח, והגופים המפוקחים מנסים לפגוע במל"ג בצורה קשה

החינוך יואב קיש:  לצערי, זה קורה

החינוך יואב קיש:  מכתבים שאנחנו מקבלים מכל מיני גופים, פגיעה מכוונת במל"ג

החינוך יואב קיש:  חבל

החינוך יואב קיש:       הנושא השני שאני רוצה לדבר עליו הוא מה קורה עם פתיחת שנת הלימודים

החינוך יואב קיש:  זה אירוע שאנחנו, כמל"ג, לא נכנסנו אליו

החינוך יואב קיש:  אבל הסיטואציה כרגע, ממה שאני שומע בשטח, היא מאוד קשה

החינוך יואב קיש:  התאריך של פתיחת האוניברסיטאות, שבאמת עשו מאמץ גדול ודחו ודחו ודחו, והגיעו לנקודה שאם הם דוחים מפה, להערכתי, הסמסטר נפגע

החינוך יואב קיש:  איזה סמסטר? או הסמסטר הקיים, אתה לא רוצה לוותר עליו, או סמסטר קיץ

החינוך יואב קיש:      בעיניי יש שני מודלים, וזה לשיקול המוסדות של האוניברסיטאות ולשיקול שאר המוסדות שדוחים, וגם עם קמל"ר, וגם מול הסטודנטים וכל השותפים האירוע הזה

החינוך יואב קיש:  אחד הוא לקבל החלטה של דחייה של שבועיים נוספים

החינוך יואב קיש:  המשמעות של זה, ואני אומר את זה פה בצורה ברורה, שיהיה צריך לדרוס את סמסטר הקיץ, ויכול להיות שבסמסטר הקיץ לא יוכלו להשלים סמסטר שלם

החינוך יואב קיש:  זאת אומרת, לקחת כמה שבועות על חשבון סמסטר הקיץ כדי להשלים את שני הסמסטרים העיקריים, וסמסטר הקיץ ייפגע

החינוך יואב קיש:  יש לזה משמעויות, אני לא מזלזל בזה בכלל

החינוך יואב קיש:  הוא יהפוך להיות מעין סמסטר מקוצץ, חלקי, השלמות

החינוך יואב קיש:  לא תהיה ממש אפשרות להשלים לסמסטר מלא

החינוך יואב קיש:  אין מה לעשות

החינוך יואב קיש:  זאת משמעות אחת שצריך להחליט עם קמל"ר ועם אכ"א ועם ראשי ור"ה

החינוך יואב קיש:  רק דבורה פה?     

דבורה מרגוליס: יש כאן עוד, ויש גם בזום

החינוך יואב קיש: אבל נשיאים אין לנו

החינוך יואב קיש:  למה אנחנו לא רואים את הנשיאים פה בכנסת, למה אף פעם זיו פניהם של הנשיאים לא הגיע לכנסת?     

דבורה מרגוליס: אני לא אכנס לפרטים, אבל הישיבה הזאת זזה לא פעם אחת, והיה קושי

דבורה מרגוליס:  אני מתנצלת

החינוך יואב קיש: אני מקווה שאולי בזום נראה אותם

החינוך יואב קיש:  אבל אני אומר, יש פה דיון חשוב מאוד שמתקיים בימים אלה בין ור"ה, בין קמל"ר, בין אכ"א

החינוך יואב קיש:  המל"ג יתמוך, המל"ג הוא לא צד בהחלטה פה, כי אנחנו לא מתערבים במקום הזה

החינוך יואב קיש:  אבל ההחלטה אומרת, דחייה נוספת משמעותה פגיעה בסמסטר קיץ

החינוך יואב קיש:  עדיף לפגוע בסמסטר קיץ מאשר בסמסטר הנוכחי

החינוך יואב קיש:  או, תחילה בסוף דצמבר

החינוך יואב קיש:       מכיוון שאני אומר בוודאות, ואמרתי את זה בדיונים קודם, יהיו לוחמים שעד חודש מרץ אולי אפילו לא יגיעו ויוכלו לעשות, והם יפסידו

החינוך יואב קיש:  ואז תשלימו להם בקיץ, ואז זה אומר שתיערכו לכך שסמסטר קיץ יהיה סמסטר השלמה ללוחמים, עם מימון מלא מטעם המדינה, עם מענקי כלכלה, כי האנשים האלה אולי תכננו לעבוד בקיץ

החינוך יואב קיש:  אז הם צריכים לקבל מימון מלא ומענקי כלכלה, והמוסדות, ולא רק האוניברסיטאות, צריכים להתחייב שבסמסטר קיץ כל הקורסים פתוחים, לפחות למילואימניקים

החינוך יואב קיש:  המילואימניקים יקבלו את ההשלמה בקיץ

החינוך יואב קיש:      אז אלה, לדעתי, שני המודלים היחידים האפשריים כרגע

החינוך יואב קיש:  אני לא רואה שום מודל אחר, ואני יודע כמה קשה להיות עכשיו בלחץ, לכמה לחץ זה מכניס

החינוך יואב קיש:  אני לא רוצה אפילו לחשוב להיות בנעליים של אותו סטודנט, שמצד אחד נלחם על חייו להרוג את הרוצחים המתועבים של חמאס, ואין לו שקט בבית

החינוך יואב קיש:  זה אירוע רע מאוד

החינוך יואב קיש:  חשבנו שנגיע לתאריך הזה ויהיה, ואין לו

החינוך יואב קיש:  ואם זה מתחיל בדצמבר, לא יהיה לו שקט, והוא חייב שיהיה לו שקט

החינוך יואב קיש:  אמרתי, שני הפתרונות שכרגע על השולחן הם או דחיית הסמסטר, עם המשמעויות הכבדות לגבי סמסטר הקיץ, או להגדיר כבר עכשיו שבקיץ המדינה והאוניברסיטאות מתגייסות לתת מענה מלא אקדמי לכל מי שהפסיד את הסמסטר הזה, והם יפסידו, כי אי אפשר יהיה להשלים להם

החינוך יואב קיש:  זו תמונת המצב, ובעיניי זו השאלה הכי קריטית לנושא הנוכחי של היום, ואני גם אדבר על זה היום במל"ג

החינוך יואב קיש:       סיכום, לגבי הצעת החוק, אני, אישית, שר החינוך, יואב, בעד

החינוך יואב קיש:  יכול להיות שהמל"ג, הגוף המקצועי, יגידו את עמדתם, והיא שונה משלי

החינוך יואב קיש:  אבל אני אתמוך, ואני חושב שצריך לחזק את המל"ג, והמחויבות שלנו למילואימניקים צריכה לבוא לידי ביטוי בכל שאת שנת הלימודים תשפ"ד הם מסיימים כתף אל כתף מול מי שלא עשה מילואים יום אחד

החינוך יואב קיש:  תודה

יוסף טייב: תודה רבה

יוסף טייב:  לקראת המשך הדיון אני רוצה לקבל סקירה קצרה מהייעוץ המשפטי לוועדה

יוסף טייב:  כי יש פה היבטים משפטיים עם השלכות רוחביות, כמו שאמרת, בהן החופש האקדמי ועוד

יוסף טייב:  בבקשה, מאיה

מאי גולן: אני אציג בקצרה את המסגרת המשפטית בתחום של הסיוע לסטודנטים משרתי מילואים

מאי גולן:  אני אתייחס קודם כול להתאמות לימודיות, ולאחר מכן לסיוע כלכלי

מאי גולן:      מבחינת התאמות והקלות, הן מוסדרות בעיקר בסעיף 19 א' לחוק זכויות הסטודנט, ובכללי המל"ג וכוחו

מאי גולן:  והחוק מחייב את המוסדות לקבוע התאמות, הוראות בדבר התאמות לפי כללי המל"ג

מאי גולן:  לאחרונה כללי המל"ג הורחבו גם להקלות נוספות לגבי שירות בנסיבות חירום, מצב מיוחד וכו', והן נוגעות בעיקר להתאמות כמו השלמת חומרי לימוד, הארכת לימודים, דחייה בהגשת מטלות וכיוצא בזה

מאי גולן:      נוסף על כך, יש החוק לעידוד מעורבות סטודנטים בפעילות חברתית וקהילתית, שהוא מאפשר להכיר בשירות המילואים כנקודות זכות אקדמיות

מאי גולן:      צריך להביא בחשבון שזו המסגרת שנועדה לתת מענה לשירות מילואים בשגרה, אבל לא במצב של לחימה ממושכת כמו שאנחנו מתמודדים איתה היום

מאי גולן:  וככלל, גם החקיקה והכללים משאירים מקום לשיקול הדעת של המוסדות, וזה כדי לשמור על החופש האקדמי והמנהלי שלהם, שמעוגן בחוק המל"ג

מאי גולן:      מבחינת סיוע כספי, יש ארבעה מענים מרכזיים בחקיקה: הכרה בשירות המילואים בניקוד לקבלת מלגות או מעונות

מאי גולן:  לפי כללי המל"ג, המוסדות מוסמכים להתחשב באלה; מענקים מטעם מערך קרן הסיוע של המל"ג, שחלוקתם כיום נעשית בפועל גם בהתחשב בקריטריון של שירות צבאי או שירות לאומי אזרחי, ולפני הפגרה עברה בקריאה ראשונה הצעת חוק ממשלתית לתיקון חוק המל"ג שמטרתה לעגן בחוק ולהסמיך אותו באופן מפורש שמערך הסיוע יתחשב בשירות של סטודנטים, גם בשירות סדיר וגם של סטודנטים שמשרתים במילואים; השתתפות המדינה במימון 75% משכר הלימוד לחיילים משוחררים, שזה לפי חוק קליטת חיילים משוחררים, זה ללוחמים ולחיילים מאוכלוסיות ייחודיות, ובתחילת החודש עבר בקריאה ראשונה תיקון לחוק שמטרתו לקבוע מימון מלא של שכר הלימוד השנתי וגם להאריך את תקופת הזכאות; המענה הרביעי, שזמין לכל ציבור הסטודנטים הוא הלוואות לפי חוק הלוואות למימון שכר לימוד, שהוא פתוח גם לסטודנטים במילואים

החינוך יואב קיש: לא הייתה התייחסות להצעת החוק עצמה הספציפית, אם יש בה פגיעה בחופש האקדמי או לא

החינוך יואב קיש: היא עברה בייעוץ המשפטי של הכנסת, והיא תותאם, אנחנו נקשיב

החינוך יואב קיש:  לא היינו מביאים אותה בלי ייעוץ משפטי

מאי גולן: הנוסח מקובל על הייעוץ המשפטי כרגע

מאי גולן: אבל אנחנו גם נעשה התאמות

מאי גולן:  לא להשתמש בביטוי "חופש אקדמי" כדי לא לעשות את המעשה הנכון למען משרתי המילואים

מאי גולן:  אם יהיה מקצוע או נושאים או רגישויות, אנחנו כאן כדי להחריג, כדי לשנות

מאי גולן:  אנחנו רוצים שייעשה המעשה הנכון והמקיף והמהיר למען משרתי המילואים הסטודנטים

יוסף טייב: תודה רבה

יוסף טייב:  יו"ר התאחדות הסטודנטים והסטודנטיות הארצי, אלחנן פלהיימר, בבקשה

אלחנן פלהיימר: שלום לכולם

אלחנן פלהיימר:  תודה לך, יושב-ראש הוועדה; שר החינוך; יושב-ראש הוועדה המיוחדת לחיזוק ופיתוח הנגב והגליל

אלחנן פלהיימר:  אני, ברשותכם, אשמח קודם כול לתת קצת סקירה על פעילות ההתאחדות ברמה הרחבה מתחילת המלחמה, וכמובן, לאחר מכן, סביב הנושא של הסטודנטים משרתי המילואים בפרט

אלחנן פלהיימר:      אז כידוע לכם, ההתאחדות היא הארגון היציג של כל הסטודנטיות והסטודנטים במדינת ישראל

אלחנן פלהיימר:  יש כ-350,000 סטודנטים מתל חי ועד אילת, כשבעצם החל ב-7 באוקטובר ההתאחדות יצרה מערך מתנדבים של עשרות אלפי סטודנטים

אלחנן פלהיימר:  זאת אומרת, יש כ-70,000 סטודנטים שנמצאים בחזית במילואים

אלחנן פלהיימר:  ויצרנו מערך מתנדבים ענק בעורף, שכלל בין היתר גם חמ"לים יחד עם "פתחון לב", סיוע למשפחות המפונים, סיוע ללוחמים, גם מתן מענה, וגם גייסנו מיליוני שקלים לציוד טקטי ללוחמים

אלחנן פלהיימר:  היינו בכל ההיבטים ובכל הצרכים הלאומיים של מדינת ישראל

אלחנן פלהיימר:  הציבור הסטודנטיאלי, הדור הצעיר, "דור הטיקטוק" כמו שאומרים לכנות אותנו, נרתם ומגויס גם בחזית וגם בעורף מתחילת המלחמה, ומובן שגם עכשיו

אלחנן פלהיימר:      בהמשך גם יצרנו מערך מלגאים, יחד עם משרד החינוך, עם שר החינוך, וגם עם המשרד לשוויון חברתי, מלגות שנקראות "עורף ברזל", גם לסיוע לצרכים הלאומיים של מדינת ישראל, כגון סיוע בהוראה במקומות המפונים, ונוסף על זה גם מלגות שנקראות "קטיף לאומי" יחד עם בנק לאומי ו"לקט ישראל", שסטודנטים סייעו, ועדיין מסייעים, לחקלאים, ובעבור זה מקבלים מלגה

אלחנן פלהיימר:      בהקשר של הסטודנטים משרתי המילואים, בראש ובראשונה חשוב לי להגיד שמבחינתנו, וזה נאמר כל הזמן, וכך אנחנו פועלים, אף סטודנט משרת מילואים לא יישאר מאחור

אלחנן פלהיימר:  יש היום, כמו שאמרתי, 70,000 סטודנטים וסטודנטיות משרתי מילואים, כשאנחנו בקשר עם כמה גורמים מתחילת המלחמה בהיבט של הסטודנטים המילואימניקים

אלחנן פלהיימר:  אנחנו בקשר גם עם קצין המילואים הראשי בני בן ארי, מובן שעם שר החינוך והצוות שלו, עם המועצה להשכלה גבוהה, יש גם את יאיר, שהוא מכסה מטעם המועצה להשכלה גבוהה את כל הנושא של הסטודנטים משרתי המילואים

אלחנן פלהיימר:  במועצה להשכלה גבוהה גם קם פורום חירום כדי לטפל בנושאים האלה

אלחנן פלהיימר:  כמובן, גם עם משרד הביטחון

אלחנן פלהיימר:      כמה פעולות שכבר עשינו דרך המל"ג

אלחנן פלהיימר:  קודם כול, הורדנו רגולציה

אלחנן פלהיימר:  זאת אומרת, עד היום, לדוגמה, למידה מקוונת ב"זום" היה אפשר לעשות עד שליש

אלחנן פלהיימר:  נכון לרגע זה, המוסדות האקדמיים יכולים ללמד את כל השנה האקדמית בצורה מקוונת

אלחנן פלהיימר:  נוסף על כך, הם יכולים לקיים סמסטר מקוצר

אלחנן פלהיימר:  נקודות זכות: בימים כתיקונם, סטודנטים משרתי מילואים היו מקבלים שתי נקודות זכות אקדמיות

אלחנן פלהיימר:  נכון לעכשיו הורדנו גם את החסם הזה

אלחנן פלהיימר:  זאת אומרת, מוסדות אקדמיים היום יכולים לתת גם ארבע נקודות זכות, ושש נקודות זכות

אלחנן פלהיימר:  ואלה דברים שקורים דה-פקטו

אלחנן פלהיימר:  מעבר לזה, כמובן גם הקלות רוחביות לכל הציבור הסטודנטיאלי המשרת במילואים

אלחנן פלהיימר:       וחשוב להדגיש – אנחנו הרחבנו והגדרנו את האוכלוסייה, זאת אומרת, אנחנו מתייחסים גם לבני ובנות זוגם של הסטודנטים שמשרתים במילואים

אלחנן פלהיימר:  גם למעגל הסטודנטים שנמצא באזורי היישובים המפונים, ובין היתר הסטודנטים שנמצאים במעגל המשפחות השכולות והשבויים והנעדרים, שאנחנו כמובן מתפללים לשלומם ולחזרתם במהרה

אלחנן פלהיימר:      מעבר לזה, לפני שבוע וחצי, בהובלת נעם מאגף תקציבים באוצר, ויניב, מהוועדה לתכנון ותקצוב, בשיתוף איתנו, עם התאחדות הסטודנטים, ושר החינוך, נוצרה חבילת סיוע לתקופה הזו, בגובה של חצי מיליארד שקלים, שמפולחת לארבעה נושאים: בהיבט של הסטודנטים, במוסדות, במכללת ספיר ותל חי, השנה שכר הלימוד חינם

אלחנן פלהיימר:  גם בגלל המצב שנמצאים בו עכשיו, וגם כי חשוב לנו לחזק את המוסדות האלה

אלחנן פלהיימר:  זאת אומרת, גם עכשיו אנשים שרוצים להירשם למכללות האלה, השנה שכר הלימוד שלהם יהיה חינם

אלחנן פלהיימר:  לא רק לסטודנטים שנמצאים עכשיו, אלא גם מי שיירשם עכשיו יזכה לשכר לימוד חינם, כי מבחינתנו זו אמירה אל מול הטרור, שאנחנו מחזקים את העורף ואת המקומות שנפגעו בעקבות המלחמה

אלחנן פלהיימר:  אז יש בהיבט של הסיוע לסטודנטים, וגם בסיוע ישיר של המל"ג והות"ת אל מול המוסדות עצמם

אלחנן פלהיימר:       שתי הנקודות הנוספות מתייחסות באופן ישיר לסטודנטים משרתי המילואים

אלחנן פלהיימר:  הנקודה הראשונה היא קרן בגובה של 60 מיליון שקלים למלגות לציבור הסטודנטיאלי שמשרת במילואים

אלחנן פלהיימר:  המנגנון הוא בעצם דרך קרן הסיוע, מלגת משרד החינוך, מיל-GO, זה עבר המון שמות

אלחנן פלהיימר:  זה תוספת לקיים, 60 מיליון שקלים לטובת מלגות לציבור הסטודנטיאלי המשרת במילואים

אלחנן פלהיימר:  ונוסף על זה, עוד 140 מיליון שקלים שיגיעו למוסדות על בסיס שיטת חישוב לפי מספר הסטודנטים שיש בחבילת הסיוע שהמוסד האקדמי ייצר

אלחנן פלהיימר:  זאת אומרת, נכון שיש תפיסה שאולי אם ניתן סנקציה ונאיים במקל, אולי המוסדות האקדמיים יפעלו כך, ולא פעם אנחנו גם מאמינים בזה

אלחנן פלהיימר:  חשבנו הפעם הפוך, להפך, בואו ניתן תמריץ למוסדות האקדמיים, שיסייעו לסטודנטים משרתי המילואים, שזה מתמקד בכמה דברים

החינוך יואב קיש: אלחנן, נגעת פה בנקודה

החינוך יואב קיש:  אני רוצה לחדד את זה, זה לא שאנחנו רואים במוסדות איזו אווירה אנטי, להפך

החינוך יואב קיש:  בדיוק במקום הזה, כל המוסדות להשכלה גבוהה – מכללות, מתוקצבים, לא מתוקצבים, אוניברסיטאות – כל המוסדות נכנסים ורוצים לשים כתף ושותפים למהלך הזה

החינוך יואב קיש:  אנחנו עובדים יחד

החינוך יואב קיש:  לא בכל מקום מצליחים לפצח את זה הכי נכון

אלון שוסטר: יש אפשרות להגיע לקריטריונים קבועים? כלומר, איזה שקלול נותנים לשירות מילואים, לשירות בלוחמה, למצב סוציו-אקונומי, לסוג הלימודים?             

אלון שוסטר: מה שכתוב הוחלט וידוע, תבוא עליכם הברכה

אלון שוסטר:  ה-60 מיליון, אם ייתנו 5,000 שקל למישהו, אז זה 12,000 מלגות

אלון שוסטר:  והמשרתים זה 80,000

אלון שוסטר:  אנחנו לא עוסקים פה במה שכבר נעשה, אלא בהשלמת המהלך והפתרונות

אלון שוסטר:  וחשוב שכל הדוברים הבאים לא יחזרו, ולהיות קצרים, כדי שנספיק כמה שיותר אנשים

אלון שוסטר: מיכאל, השאלה שלי הייתה אם יש אחידות או לא

אלון שוסטר:  אתה רצית אחידות, ופה יש 200 מיליון שקל

אלון שוסטר:  יש אחידות או אין אחידות?         

אלון שוסטר: על הכסף הזה יהיו קריטריונים ברורים, וכולם יעבדו לפי אותם כללים

אלחנן פלהיימר: גם בהיבט הזה, כמו שאמרתי, יש 140 מיליון שקלים לטובת חבילת סיוע לסטודנטים משרתי המילואים, כשאנחנו מתמקדים בשלושה דברים

אלחנן פלהיימר:  גם בנושא האקדמי, גם בנושא הנפשי וגם בהיבט הכלכלי של הסטודנטים

אלחנן פלהיימר:  זו חבילה שאנחנו מבינים שהיינו חייבים לתת בה מעטפת של 360, כי אחד לא יכול לעבוד בלי השני

אלחנן פלהיימר:      בנוגע להצעת החוק בהובלת חבר הכנסת מיכאל ביטון ושל טייב

אלחנן פלהיימר:  אני חושב שיש מקום לקיים דיון ספציפי בהיבט של החוק

אלחנן פלהיימר:  הייתי נותן יותר סמכויות למל"ג, אבל נכון לעכשיו יש לא מעט חורים, ולכן כדאי שנקיים דיון, גם בהיבט האקדמי

אלחנן פלהיימר:  זאת אומרת, אין שם התייחסויות להכשרות מעשיות, ואין התייחסויות לאוכלוסיות שהגדרנו, זה אפילו מצמצם את הדברים

אלחנן פלהיימר:  אני חושב שאם כבר הולכים לצעד כזה, חשוב לעשות אותו נכון

אלחנן פלהיימר:      בהיבט הכלכלי, דיברת, חבר הכנסת, על זה שיש 70,000 סטודנטים, ואנחנו יצרנו חבילה רק של 60 מיליון שקלים

אלחנן פלהיימר:  אז אנחנו לא יושבים בממשלת ישראל ובכנסת, ומי שאחראי לדאוג לציבור הסטודנטיאלי משרת המילואים הוא ממשלת ישראל

אלחנן פלהיימר:  ונכון לרגע זה, זה לא בא לידי ביטוי על-ידי שר האוצר סמוטריץ', לא בתקציב המדינה ל-2023, ולא בתקציב המדינה לשנת 2024

אלחנן פלהיימר:       הציבור הסטודנטיאלי משרת המילואים, כמו שאמרתי, הם 70,000 סטודנטים

אלחנן פלהיימר:  הם מהווים בערך 20%–25% מסך כל המגויסים מתחילת המלחמה

אלחנן פלהיימר:  ואם רוצים לסייע לציבור הסטודנטיאלי בהיבט כלכלי, מדינת ישראל וממשלת ישראל צריכה לבוא ולשים את הדברים על השולחן

אלחנן פלהיימר:  גם בהיבט של שכר הלימוד, וגם בהיבט של מעונות הסטודנטים

אלחנן פלהיימר:       יש עד עכשיו סטודנטים משרתים במילואים שממשיכים לשלם שכר לימוד וממשיכים לשלם שכר דירה על מעונות

אלחנן פלהיימר:  אז מי שצריך ומי שנמצאת אצלו האחריות הוא מדינת ישראל וממשלת ישראל

אלחנן פלהיימר:  ויתרה מזו, ממה שאנחנו שומעים, לא רק שלא רוצים להוסיף תוספת לאותם סטודנטים, אלא בכוונת שר האוצר בצלאל סמוטריץ' אולי אפילו לקצץ את תקציב ההשכלה הגבוהה לשנת 2024

אלחנן פלהיימר:  אז לא רק שלא רוצים לסייע לציבור הסטודנטיאלי בכלל, ולמשרת המילואים בפרט, כששוב, כולם נרתמו מתחילת המלחמה, כל הדור הצעיר במדינת ישראל, "דור הטיקטוק", כמו שאהבתם לכנות אותנו, כולנו קמנו מהכיסאות, חלקנו הלכנו למילואים בחזית, וחלקנו מסייעים בעורף

אלחנן פלהיימר:  ומדינת ישראל לא יכולה לעשות קיצוץ במערכת ההשכלה הגבוהה, זה יוביל לפגיעה ישירה בדור העתיד של מדינת ישראל

אלחנן פלהיימר:  תודה רבה

משה סולומון: אני רק אגיד שאתמול שר האוצר הוציא חבילת הטבות למילואים

משה סולומון:  אז לא מקצצים, מוסיפים

יוסף טייב: אני רוצה לראות במעשים שאין קיצוצים

משה סולומון: אני רק אומר שאתמול הוא הוציא ידיעה מאוד ברורה

יוסף טייב: משה, ידיעות זה טוב

יוסף טייב:  אני רוצה לראות את זה במעשים

יוסף טייב:  חבר הכנסת אריאל קלנר, ואחריו בזום בני בן ארי

אריאל קלנר: אני רוצה לברך גם אותך, יוסי, גם את מיכאל, גם את השר, כמובן, ואת כל מי שעוסק במלאכה ואת כל חברי הכנסת שנרתמו לעניין הזה

אריאל קלנר:  דיברו פה קודם לכן על הנושא של האחידות, זה דבר קריטי ודרמטי

אריאל קלנר:  אני מקבל הודעות מסטודנטים במקומות שונים, ואנחנו חייבים שתהיה פה הקלה באחידות

אריאל קלנר:  אני מצטרף, כמובן, לנושא הזה שמבחינה כלכלית לא יעלה על הדעת, ותהיה תמיכה, אנחנו נדאג לזה, הסטודנטים שנמצאים במילואים במדינת ישראל, ונותנים את מה שהם נותנים למדינת ישראל ולחברה הישראלית, החברה הישראלית תגמול להם בחזרה את המעט שהיא יכולה, וכולנו מחויבים לזה

אריאל קלנר:      אני חושב שאחד הדברים החשובים ביותר שאנחנו צריכים לתת עליהם את הדעת, במיוחד כי מדובר בהרבה מוסדות, הוא הנושא של אחידות, ושלא יהיה סטודנט במקום א' שמקבל על אותו דבר את מה שהוא מקבל, ואחר, חבר שלו שנמצא איתו באותה יחידה, לא יקבל את אותם דברים

אריאל קלנר:  אלה הדברים שאנחנו נצטרך לפתור פה, את הנושא הבירוקרטי

אריאל קלנר:  אז תודה רבה ותודה לכל מי שנרתם

יוסף טייב: תודה רבה

יוסף טייב:  בני בן ארי, קמל"ר, משרד הביטחון, נמצא איתנו בזום

יוסף טייב:  שלום, בני

מירב בן ארי: שלום

מירב בן ארי:  קודם כול תודה רבה על קיום הדיון החשוב הזה

מירב בן ארי:  אני רוצה להגיד שנושא הסטודנטים הוא אחד הנושאים הכי מטרידים שקיימים היום ביחידות ובשטח

מירב בן ארי:  מכיוון שעשינו את "מדים ללימודים", צריך להבין שמרבית הלוחמים הצעירים שלנו הם סטודנטים

מירב בן ארי:  זה אומר שכשאני מסתובב היום ביחידה בעזה או בעוטף עזה או בצפון או באיו"ש, ושואל מי סטודנט, כ-50% מרימים ידיים

מירב בן ארי:  ואני מזכיר שזה גם אותו ציבור שהוא בתחילת הדרך התעסוקתית שלו והבנייה הכלכלית שלו, ולכן המצוקה מאוד מאוד גדולה

מירב בן ארי:       מכיוון שלצערי, חלק מהמוסדות כבר פתחו את שנת הלימודים, נוצרו תסכול ותסיסה ודאגה גדולים מאוד במערך המילואים

מירב בן ארי:  התחושה היא שמי שעושה מילואים כביכול יצא פראייר, ומי שלא עושה מילואים בעצם ממשיך את חייו ללא הפרעה, ואפילו מקבל סוג של מקדמה על חשבון המילואימניק שנמצא עכשיו בעזה או בשיחים בצפון

מירב בן ארי:  והדבר הזה מייצר המון המון דאגה

מירב בן ארי:      אני שמח מאוד שבעזרת כל השותפים שלנו לדבר הזה, ואלה באמת שותפים, אלה לא עוד גופים, אלא באמת הייתה פה שותפות מלאה גם של משרד החינוך, גם של המל"ג, וגם של המוסדות עצמם, המכללות והאוניברסיטאות, נרתמו כולם לייצר גם מתווים שייתנו מענה למילואימניקים, וגם דחו את שנת הלימודים במרבית המוסדות עד 31 בדצמבר

מירב בן ארי:      לצד זאת, אנחנו מבינים היום שככל הנראה נצטרך להחזיק כוחות מילואים גם בחודש ינואר, והדבר הזה מייצר הרבה מאוד דאגה

מירב בן ארי:  המשמעות של הדבר הזה, של סטודנטים שישתחררו במהלך חודש ינואר, כשהסמסטר כבר יתחיל, והם ישר ייכנסו לפיגור משמעותי

מירב בן ארי:  ואני בכלל לא מדבר עדיין על המצב שבו סטודנט שגמר שלושה חודשי לחימה עצימים עם חוויות ואירועים ששינו אותו, ממש שינו אותו, מ-7 באוקטובר, דרך חברים שנפגעו ועוד, בסופו של דבר מסיים את הלחימה ואומר, רגע, אני צריך פסק זמן, תנו לי רגע לעבד את הדברים, תנו לי שבוע-שבועיים לנשום אוויר, ובעצם יוצא שהלך לו הסמסטר, אין דרך אחרת להגיד את זה

מירב בן ארי:  ואנחנו צריכים לנסות לעשות כמיטב יכולתנו להצליח לייצר פתרונות שיאפשרו לו את התחלת הלימודים המאוחרת הזאת, מפתרון של לבטל את סמסטר הקיץ ולדחות את תחילת סמסטר א' שיעלה על סמסטר הקיץ ולצמצם את מספר הסמסטרים, אבל לעבות את מספר הקורסים בכל סמסטר, ועד מתווים פרטניים שתפורים בדיוק לכל סטודנט, כי גם תאריכי השחרור של הסטודנטים יהיו שונים

מירב בן ארי:       והאתגר הכי משמעותי יהיה לנו לכאלה שיצטרכו לעשות סבב לחימה נוסף של חודש במהלך רבעון א' של שנת 2024

מירב בן ארי:  זו באמת אוכלוסייה שתהיה מאותגרת מאוד בקרב הסטודנטים, ואנחנו מבינים שיהיו לנו לא מעט כאלה

מירב בן ארי:  אנחנו צריכים לפתור את העניין הזה בדחיפות, בעזרת כל השותפים שבדיון, מרמת המלגות, כדי שבאמת מי שיבצע את שירות המילואים המשמעותי הזה, בוודאי שלא יינזק כלכלית, אבל גם נעזור לו כלכלית

מירב בן ארי:  גם אנחנו בצה"ל הולכים להביא עוד כסף ועושים בדיקה איך אנחנו מצליחים לייצר יותר מלגות ליותר אנשים

מירב בן ארי:  גם מעבר ל"מדים ללימודים", גם לכאלה שאינם לוחמים

מירב בן ארי:       בעצם, כל מי ששירת ב"חרבות ברזל" ועזב הכול כדי להגן על המדינה, לעשות הכול כדי לסייע לו להצליח, שלא ייפגע ויוכל להמשיך במסלול חייו, כשהמסר המרכזי מכלל המשרתים הוא, אל תיתנו לנו להגיע למצב שבו מי שעשה מילואים מרגיש שפגעו בו לעומת מי שלא עשה מילואים

מירב בן ארי:  לא יכול להיות מצב ששנת הלימודים בעבור מי שלא עשה מילואים תסתיים לפני מי שעשה מילואים

מירב בן ארי:  זה המסר המרכזי שאני חושב שצריך לצאת מהדיון הזה, וברגע שהמסר הזה יצא - - -         

מירב בן ארי: אתה יכול לחזור על המסר? בעצם, אתה אומר, זה מה שחסר עכשיו מבחינתך

מירב בן ארי: מה שחשוב למשרתים לשמוע זה שהם יסיימו את שנת הלימודים שלהם יחד עם מי שלא עשה מילואים

מירב בן ארי:  לא משנה כרגע מתי הוא ישתחרר ממילואים, כמה מילואים הוא יעשה ב-2024, אנחנו, המערכת, נדאג לעזור לו לסיים את לימודיו ולסיים את שנת הלימודים של 2024 יחד עם מי שלא עשה מילואים

מירב בן ארי:      מפה, איך עושים את זה? אני בטוח שכשנשב ברמה הפרטנית, נדע לייצר את החליפות האישיות, מרעיונות כמו לדרוס את סמסטר קיץ בסמסטר א', ועד לחליפות אישיות מותאמות, ביטולי בחינות וכל הדברים שדובר עליהם פה, מנקודות זכות ועד שימוש בעבודות במקום בחינות ועוד

מירב בן ארי:  אבל את השונות הגדולה בין כל מוסד ובין כל קורס וכל תאריך שחרור של משרת מילואים, הדרך היא לקבוע מסר ברור עם נקודת קצה כמו שאמרתי, ומפה כל מוסד יעשה את ההתאמות בעזרת המל"ג, כשהמל"ג הוא הגוף שיפקח על כל הדבר הזה, וידאג שבאמת אף סטודנט לא יישאר מאחור

משה סולומון: הבעיה העיקרית תהיה בהתמחויות ובתרגול ובדברים כאלה שלא צריך רק לימודים

משה סולומון: לכל דבר יש פתרון

משה סולומון: אז השאלה היא אם יש מענה לדבר הזה

משה סולומון: היום יודעים לעשות קורס שנמשך סמסטר בתוך שבוע, של ארבעה שיעורים ביום

משה סולומון:  יש כל מיני פתרונות, צריך למצוא אותם

סימון דוידסון: יש לי שאלה לבני

סימון דוידסון:  האם יש לכם רשימות של משרתי המילואים הסטודנטים לפי מוסדות ההשכלה?     

מירב בן ארי: כן, שר המשפטים חתם על זה ביום ראשון

מירב בן ארי:  זה נמצא כרגע לעיון הציבור ולהגשת תגובות הציבור, וזה עולה לאישור סופי אצל ועדת חוקה ומשפט מחר בבוקר, ואז בשעה טובה נוכל להעביר את המידע לאוניברסיטאות ולמוסדות

מירב בן ארי:  המיילים כבר מוכנים, הקבצים מוכנים

מירב בן ארי:  ברגע שנקבל את האישור, מייד נעביר את המידע

מירב בן ארי:  ברור לנו שזה מפתח ליכולת של המוסדות לעשות את ההתאמות הנדרשות

החינוך יואב קיש: בני, אנחנו גם שוחחנו על זה

החינוך יואב קיש:  אני חושב שעכשיו אנחנו בנקודת זמן מאוד קריטית, שאתה חייב להיכנס לשיח עם המוסדות, גם המכללות וגם האוניברסיטאות, ולדבר על המשמעויות של דחייה נוספת, בהתאם למה שאנחנו מרגישים מהשטח

החינוך יואב קיש:  דעתי האישית, ממה שאני שומע, אני בעד

החינוך יואב קיש:  יש לזה משמעויות קשות, הם יצטרכו לקבל את ההחלטה בעצמם, ואם הם הולכים על זה, יהיו לזה השלכות על סמסטר הקיץ, ואם הם אומרים שאי אפשר, צריך לראות איך דואגים לסטודנטים שנשארים להילחם ופותרים להם את כל הבעיות

החינוך יואב קיש:  זה אירוע מורכב, אבל חייבים לעשות אותו

מירב בן ארי: אני מסכים עם כל מילה

מירב בן ארי:  אנחנו בשיח שוטף איתם, הם שותפים מלאים לתהליך יחד עם המל"ג, והם כרגע עושים את הבדיקות שלהם

מירב בן ארי:  אני מאוד מקווה שנצליח למצוא את הפתרונות שיאפשרו את המסר המרכזי שאמרתי

מירב בן ארי: אבל כשאתה אומר אנחנו בשיח איתם, אתה בשיח עם כל המוסדות האקדמיים או שאתה מסוגל לקבל תשובה אחת מאוניברסיטאות, תשובה אחת ממכללות? יש פרטיות, לא פרטיות

מירב בן ארי:  אז אתה צריך להתפצל במשא ומתן שלך עם כל הגופים?     

מירב בן ארי: אני עושה עם כל המוסדות, כולל המוסדות הטכניים, ההנדסאיים, כולם

החינוך יואב קיש: דרך אגב, כולל לשכת עורכי הדין ויש עוד לא מעט גורמים נוספים שצריך

מירב בן ארי: כן, כולם איתנו

מירב בן ארי:  היה לנו איזשהו פער במכינות לאוניברסיטאות, שגם זה עלה מהשטח

מירב בן ארי:  אנחנו נסגור גם את הפער הזה, ואנחנו במגעים מאוד אינטנסיביים, אתמול אל תוך הלילה, לאור המשמעויות שאנחנו מבינים שנידרש אליהם

החינוך יואב קיש: אני רק אגיד עוד מילה, וחשוב לי לומר את זה לפורום פה ולכל חברי הכנסת

החינוך יואב קיש:  לכל אורך הדרך, אני והמל"ג יחד היינו בעמדה שלא פוגעים בסמסטרים

החינוך יואב קיש:  זאת אומרת, לדחות ככל האפשר בלי לפגוע בסמסטרים

החינוך יואב קיש:  הגענו לנקודה שדחייה נוספת משמעותה פגיעה בסמסטרים, והכיוון של זה הוא לפגוע בסמסטר קיץ, כי הוא פחות לרוב האנשים, למרות שזה יאריך לאנשים את הסמסטר

החינוך יואב קיש:      ההמלצה האישית שלי כרגע, לאור מה שאני שומע בשטח, היא שזה המתווה הנכון

החינוך יואב קיש:  עוד פעם, אני לא מכיר את כל המורכבות של כל המוסדות, את כל זה בני עושה מולם

החינוך יואב קיש:  אבל אני אומר לכם, מול האתגר הגדול של סטודנט שנמצא שם ושומע שנפתחה שנת הלימודים במוסד שלו, ההמלצה שלי היא לדחות בשבועיים, עם כל המשמעויות הכבדות, לסמסטר הקיץ

יוסף טייב: תכף נשמע את ההתייחסות של יאיר צבן, הוא נמצא איתנו בזום

יוסף טייב:  לפני כן, חבר הכנסת יצחק קרויזר, בבקשה

יצחק קרויזר: תודה רבה

יצחק קרויזר:  אני אדבר בקצרה, גם יש פה הרבה אנשים חשובים שחשוב לשמוע אותם, וגם אני צריך לרוץ לדיונים חשובים נוספים

יצחק קרויזר:  אדוני השר, יושבי הראש, חבר הכנסת טייב, חבר הכנסת מיכאל, יושב ראש ההתאחדות, אלחנן היקר, סטודנטים משרתים יקרים

יצחק קרויזר:      צה"ל והגנת המדינה בנויים ברובם על מערך המילואים, ועתיד הכלכלה של מדינת ישראל בנוי על הסטודנטים שנמצאים היום באקדמיה

יצחק קרויזר:  ולכן, אדוני השר, האמירה שלך שהסטודנטים המשרתים הם בראש סדר העדיפויות של הממשלה, של הכנסת, של מדינת ישראל, היא אמירה חשובה ביותר

יצחק קרויזר:      ב-7 באוקטובר נכפה עלינו מצב קשה ונוראי, והסטודנטים, כפי שאמרת, אלחנן, עזבו את הכול, יצאו ורצו לשרת שירות מילואים ארוך וקשה, מי בעורך ומי בחזית

יצחק קרויזר:  אבל מה שנעשה ידוע, ומי שייעשה ברור לכולם, ואותו אנחנו יכולים לתקן

יצחק קרויזר:  כי לכולנו ברור שגם שנת הלימודים הקרובה וגם זו שתהיה לאחריה יהיו רוויות בימי מילואים רבים, ארוכים וקשים

יצחק קרויזר:  לכן, האמירה הזו פה, שנדרש לייצר רשת ביטחון כללי בכל החזיתות, מנקודות זכות, מענקים, החזרי שכר לימוד, סיוע בשכר דירה למי שבמעונות, הקלות במבחנים, כפי שאמרת, השר, והגשת עבודות, אלה דברים שמחובתנו להפוך את הרעיונות והמילים והדיון הזה למעשים שנראה מתבצעים בשטח

יצחק קרויזר:  אז אני אסכם, תודה רבה על הדיון החשוב הזה

יצחק קרויזר:  מחובתנו להמשיך לראות ולפקח, אדוני השר, שאנחנו מגישים לממשלה את החקיקה הנכונה, כפי שאמרת, חבר הכנסת מיכאל, משום שזו חקיקה שמייצגת את כל הכנסת

יצחק קרויזר:  ולהגיד לכם, סטודנטים משרתים, תודה רבה בשמנו ובשם כל אזרחי מדינת ישראל

יצחק קרויזר:  תודה רבה

יוסף טייב: תודה רבה

יוסף טייב:  פרופ' יאיר צבן, יו"ר ור"ה, שלום וברכה

פרופ' יאיר צבן: שלום לכולם והתנצלות על זה שאני לא איתכם שם

פרופ' יאיר צבן:  אני חושב שכולנו בדיון מסכימים, אין פה בכלל שאלה, נושא המילואימניקים נמצא איתנו כבר הרבה מאוד זמן

פרופ' יאיר צבן:  אני מדבר בשם האוניברסיטאות בלבד

פרופ' יאיר צבן:  אני יושב-ראש ור"ה, ואני מדבר בשם האוניברסיטאות

פרופ' יאיר צבן:      אנחנו דחינו את שנת הלימודים מתחילת אוקטובר פעם אחר פעם יחד עם המילואימניקים, עם כל הקשיים, עם כל המאמץ, אבל תחת ההבנה שכמובן, הסולידריות עם אנשי המילואים וכל מה שכבר נאמר פה

פרופ' יאיר צבן:  ולכן אנחנו חושבים שזה מאוד חשוב, אנחנו מטפלים בעניין בצורה מאוד אינטנסיבית, כל הזמן

פרופ' יאיר צבן:      אנחנו בקשר עם הצבא, בני ואני משוחחים לא מעט

פרופ' יאיר צבן:  הייתה גם שיחה עם ראש אכ"א

פרופ' יאיר צבן:  אני מזכיר לכולם שביום ראשון לפני שבוע ישבנו יחד אחרי שעבדנו יחד בצורה מסודרת כדי להגיע להבנות עם הצבא על הדרך שבה נוודא שכל המילואימניקים יצליחו לסיים את שנת הלימודים, עשינו עוד דחייה ל-31 בחודש בהסכמה ובהבנה עם הצבא

פרופ' יאיר צבן:  באמת עשינו מאמצים אדירים כדי לעמוד בדברים

פרופ' יאיר צבן:      אנחנו מגיעים עכשיו לנקודה שיש לנו שתי בחירות רעות

פרופ' יאיר צבן:  זאת המלחמה, זה המצב

פרופ' יאיר צבן:  יש לנו שתי בחירות רעות

פרופ' יאיר צבן:  בחירה אחת היא להפסיד שנת לימודים, והבחירה השנייה היא, אני לא רוצה להגיד לפגוע, אבל לייצר פגיעה זמנית באנשי המילואים

פרופ' יאיר צבן:  הפגיעה היא זמנית מכיוון שאנחנו נוודא שכל סטודנט וסטודנט שיגיע יצטרף לשנה ויצליח להשלים אותה

פרופ' יאיר צבן:  בנינו מערכים מיוחדים, בנינו טכניקות מיוחדות בכל המוסדות

פרופ' יאיר צבן:  עשינו אין-סוף עבודה כדי לוודא שהדבר הזה יקרה

פרופ' יאיר צבן:  נכון שאם יהיה מישהו שיגיע יום לפני סיום שנת הלימודים בסוף יולי, זה יהיה מורכב

פרופ' יאיר צבן:  אבל רוב האנשים, כשאנחנו מדברים על שבוע, שבועיים, חודש, חודש וחצי, חודשיים מאוחר יותר, אנחנו נדע להתמודד עם הדבר הזה ונוודא שאנשים יוכלו להיכנס לתוך שנת הלימודים

פרופ' יאיר צבן:      כרגע, אם אנחנו נתחיל בעוד דחייה, שאני, עם ארבעת ילדיי שנמצאים במילואים, אני יכול להבין את זה היטב, ו-5,000 מהסטודנטים שלי, שהם גם כן ילדיי

פרופ' יאיר צבן:  אם אנחנו נדחה, אנחנו מסכנים את שנת הלימודים

פרופ' יאיר צבן:  אני לא חושב שזה נמצא בסט האפשרויות שלנו

פרופ' יאיר צבן:  מדינת ישראל לא תוכל לעמוד בסוף השנה בלי לקבל את מכסת המהנדסים, את מכסת הרופאים, את העובדים הסוציאליים, הפסיכולוגים, המורים

פרופ' יאיר צבן:  היא לא תוכל, מדינת ישראל לא תוכל לעמוד בזה

פרופ' יאיר צבן:  יש לנו מחויבות בעניין הזה

פרופ' יאיר צבן:  ואנחנו בין שתי בחירות רעות

פרופ' יאיר צבן:      לכן אני בצער, יש לפעמים דברים שאין להם פתרון שהוא פנטסטי

פרופ' יאיר צבן:  לכו איתנו, אנחנו הכנו את הכול כדי לוודא שמי שיגיע מהמילואים יוכל להשתלב בשנה ולסיים אותה בהצלחה

פרופ' יאיר צבן:      אני ביקשתי מבני, ביקשתי מראש אכ"א, ביקשתי מעוד גופים, תעבירו את המסר הזה לחיילים

פרופ' יאיר צבן:  אנחנו מעבירים את זה בעצמנו לחיילים, למילואימניקים

פרופ' יאיר צבן:  מעבירים להם את המסר הזה

פרופ' יאיר צבן:  זה קשה להם, אני יודע שזה קשה להם

פרופ' יאיר צבן:  אפילו ברמה המורלית זה לא לגמרי סימפטי

יוסף טייב: פרופ' צבן, מה העמדה שלך לגבי דריסה של סמסטר קיץ?     

פרופ' יאיר צבן: עקרונית, כשאתה מדבר על דחייה ועל דריסת סמסטר הקיץ, קודם כול, סמסטר הקיץ, במתווה הנוכחי, הוא כמעט לא קיים, הוא סמסטר קטן שנועד לעזור למילואימניקים

פרופ' יאיר צבן:  זו המטרה שלו

פרופ' יאיר צבן:  המטרה שלו היא לאפשר להשלים השלמות למילואימניקים שיגיעו מאוד מאוחר

פרופ' יאיר צבן:  תדרסו אותו – לא תהיה לנו אפשרות

פרופ' יאיר צבן:  בכל יום שעובר אנחנו מקטינים את היכולת שלנו לעזור למילואימניקים

פרופ' יאיר צבן: אני רוצה לשאול אותך, פרופ' צבן, אני רואה את המאמץ שהאוניברסיטאות הציבוריות בהנהגתך עושות כדי לבנות את המענה, ותבואו על הברכה

פרופ' יאיר צבן:  מדוע אי אפשר לכנס לצידך גם את הנשיאים של הפרטיות והמכללות, ולייצר מהלך שלם? מדוע זה צריך להיות שיש לכם איזו תפיסה מעולה, ואני שומע גם את המנגינה ואת המחויבות, אבל אזור שלם עם עשרות אלפי סטודנטים לא בשולחן ולא עושה את המעשה הזה

פרופ' יאיר צבן:  אי אפשר להביא אותם לאותו שולחן ולצאת בהצהרה משותפת באותה גישה שאתה נוקט?     

פרופ' יאיר צבן: קודם כול, בחלק מהמקומות כבר התחילו ללמד

פרופ' יאיר צבן:  המכללות הלא מתוקצבות, אני אפילו לא יודע בדיוק את הפרטים, חלקן התחילו ללמד, חלקן מתחילות בימים אלה ללמד

פרופ' יאיר צבן:  אני יכול לקחת אחריות על מה שאני אחראי עליו, מאוד קשה לי לקחת אחריות על מערכות אחרות

פרופ' יאיר צבן:  וגם תזכרו שיש סטים של שיקולים שונים בין מוסדות, לכן אנחנו מוסדות שונים

פרופ' יאיר צבן:  אני רק אתן לכם דוגמה, בשביל התחושה

פרופ' יאיר צבן:  יש מקומות שהם מאוד עתירי הנדסה, למשל, יש להם המון מילואימניקים, יש מקומות שהם עתירי חינוך, אז יש שם מעט מילואימניקים, ויש שם הרבה יותר בני משפחה של מילואימניקים

פרופ' יאיר צבן:  אני לא יודע להתמודד עם השאלה שלך

פרופ' יאיר צבן:       אני אתחבר פה לעוד דבר, שמעתי קודם לכן את אלחנן מדבר על הנושא התקציבי, שמעתי את השר מדבר על הנושא התקציבי של הדבר הזה

פרופ' יאיר צבן:  מובן שהכסף בעניין הזה הוא מאוד משמעותי

פרופ' יאיר צבן:  כסף הוא הפתרון הכי פשוט, בעצם

פרופ' יאיר צבן:  אני יודע שכסף הוא דבר לא פשוט, אבל כסף הוא הדבר שאפשר להקל בו

פרופ' יאיר צבן:  אנחנו גייסנו באוניברסיטאות, כל אוניברסיטה ואוניברסיטה גייסה קרן מתורמים כדי לתת מלגות, כמה שאנחנו יכולים

פרופ' יאיר צבן:  זה לא הרבה, אבל זה כמה שאנחנו יכולים

פרופ' יאיר צבן:  כולנו - - - על זה

פרופ' יאיר צבן:  אנחנו בונים מערכים של תמיכה רגשית

פרופ' יאיר צבן:  שילשתי את המערך הרגשי שלי באוניברסיטה לקראת הגעת האנשים

פרופ' יאיר צבן:  אנחנו עושים במאמץ גדול מאוד ועם המון רצון טוב - - -     

פרופ' יאיר צבן: אנחנו מעריכים ומוקירים את המאמץ הזה, פרופ' צבן, שתדע את זה

פרופ' יאיר צבן:  אנחנו מודאגים מהפער, מההבדלים בין המוסדות

פרופ' יאיר צבן:  זה מה שמדאיג אותנו

פרופ' יאיר צבן: בשביל זה יש שלושה גופים, זה בסך הכול שלושה גופים

פרופ' יאיר צבן:  יש ועד ראשי האוניברסיטאות, יש המכללות המתוקצבות, ור"מ, ויש הלא-מתוקצבות

פרופ' יאיר צבן:  ויש להם אופיינים שונים

פרופ' יאיר צבן:  אפשר לשבת עם כל אחד מהם

פרופ' יאיר צבן:  אנחנו ישבנו

פרופ' יאיר צבן:  אני, לפחות, ישבתי עם הצבא

פרופ' יאיר צבן:  באותה השיבה הגדולה שהייתה לפני שבוע, היו גם נציגי ור"מ, אני בטוח שישבו גם איתם

פרופ' יאיר צבן:  אני יכול רק בשמנו, ואני מאוד מבקש, תשימו לב, בואו לא נעשה שני דברים: בואו לא נהרוס את השנה הזאת, כי זה משהו שהמדינה לא תוכל לעמוד בו, זו המחויבות שלנו; ותשאירו לנו את המרווח הזה, שנוכל לעזור באמת למילואימניקים

פרופ' יאיר צבן:       הדחיות האלה, מפה והלאה, המשמעות שלהן היא שאנחנו לא נוכל, לא יישאר לנו המרווח הזה לעזור למילואימניקים שיגיעו יותר מאוחר

פרופ' יאיר צבן:  ואנחנו באמת ניקח כל אחד ואחת מהם ונעזור לו ונוודא שהוא מסיים את השנה

פרופ' יאיר צבן:  נכון, יהיו יוצאי דופן, ויהיו כאלה שירגישו תחושה מורלית כאילו הם נדפקו, זה נכון

פרופ' יאיר צבן:  אבל עדיין, אני חושב שאנחנו נצליח, עוד קצת ואנחנו נצליח, ותראו שאנחנו נביא את כולם לקו הסיום ביחד

פרופ' יאיר צבן:  אנחנו התאמצנו, עשינו, עבדנו, אנחנו נצליח בזה

פרופ' יאיר צבן: להביא את כולם לקו הסיום זה משפט חשוב וכל הכבוד

פרופ' יאיר צבן:  אני שמעתי מדבריך שזה מאוד מבורך שהוקצו חצי מיליארד שקלים לפתרונות ראשונים, אבל זה לא פתרון שלם מבחינה תקציבית, ותידרש פה עוד השקעה ממשלתית למלגות והיבטים אחרים, והשלמה ב-2024

פרופ' יאיר צבן: אני חושב שנאמרו פה שני דברים

פרופ' יאיר צבן:  יש התקציב של חצי מיליארד השקלים, חלק גדול ממנו הולך למשימות המאוד חשובות של תל חי ומכללת ספיר, וחלק ממנו הולך לאוניברסיטאות

פרופ' יאיר צבן:  אנחנו מברכים על זה, אנחנו שמחים על זה

פרופ' יאיר צבן:  אני אומר לך שגם אנחנו הבאנו כספים מתרומות לטובת העניין הזה

פרופ' יאיר צבן:  אז זה בסדר

פרופ' יאיר צבן:      החשש הגדול הוא שיחד עם הכסף הזה יהיה קיצוץ בתקציב ההשכלה הגבוהה, ואנחנו נחזור אחורה לאותו מקום

פרופ' יאיר צבן:  אז נקבל קצת, וייקחו לנו הרבה, ולא נצליח לעשות את זה

פרופ' יאיר צבן:  אם אנחנו דואגים באמת לסטודנטים, חייבים לוודא שתקציב ההשכלה הגבוהה לא ייפגע, בטח לא השנה

פרופ' יאיר צבן: לא ייפגע, אבל עם הסטות מיוחדות למצב המלחמה ולמילואים

פרופ' יאיר צבן:  אנחנו שותפים שלך באתגר הזה

פרופ' יאיר צבן:  גם בתפקיד שלנו בוועדות הכספים

פרופ' יאיר צבן:  תודה

פרופ' יאיר צבן: אני יודע שתקציבים זה לא דבר קל, אבל בתוך השיח שאנחנו מדברים פה עכשיו, זה הדבר הכי קל

פרופ' יאיר צבן:  מבין האפשרויות, זה הדבר הכי קל, ואנחנו לא נשאיר אף אחד מאחור

פרופ' יאיר צבן:  תודה

יוסף טייב: אמירה חשובה, פרופ' צבן

יוסף טייב:  חברת הכנסת נעמה לזימי

נעמה לזימי: תודה רבה

נעמה לזימי:  רק להגיד תודה רבה על הדיון הזה, אני מברכת על זה, וכמובן גם חתמתי על החוק

נעמה לזימי:  אני חושבת שזה רגע יפה בבית הזה, שיש הסכמה שהיא קונצנזוס על סוגיה חשובה

נעמה לזימי:  אני רוצה להגיד שאני שלחתי מכתב לשר החינוך, וגם כיתבתי אותך ואת מנכ"ל המשרד

נעמה לזימי:  אני מתחברת שוב לסוגיה של האחידות, ואני רוצה רגע לפרט את זה

נעמה לזימי:      אני בתפיסה מאוד ברורה שמעטפת סוציאלית מקיפה ומלאה לא צריכה ולא פוגעת במצוינות האקדמית, ואני בכוונה גם מעלה פה את המצוינות האקדמית

נעמה לזימי:  זה לא עומד בסתירה

נעמה לזימי:  זה גם לא צריך להפוך את הסטודנטים חיילי המילואים לכאלה שבסימן שאלה בסיום התואר, אלא להפך, הם סטודנטים ככל הסטודנטים, ואנחנו צריכים לדאוג להם

נעמה לזימי:      מניעת נשירה זאת השקעה

נעמה לזימי:  נאמר כאן לפני כן, זה לא רק היכולת למימוש עצמי ורכישת המקצוע והפוטנציאל במסלול האקדמי, זו גם השקעה במשק הישראלי, זו השקעה בחברה הישראלית, וחד-משמעית משמעותי

נעמה לזימי:       מגיעות אלינו כל מיני פניות, כנראה מפני שאנחנו עוסקים בנושא, ואני רוצה לפרט נקודות משמעותיות, שנבין עד כמה הפער הזה בעייתי: אחידות צריכה להיות בסטנדרט ברור שממנו אין נמוך

נעמה לזימי:  אם קמפוס רוצה לעשות יותר מזה, זה מבורך

נעמה לזימי:  אבל ברגע שתהיה אחידות של סטנדרט ברור, שהוא מונע נשירה באופן מובנה, נותן מעטפת סוציאלית ברורה, אנחנו יודעים שלפחות אין פגיעה מנגד בקמפוס אחר

נעמה לזימי:      אני אתן לכם דוגמה

נעמה לזימי:  מכללת HIT בחולון, שאני לא מאשימה, להפך, אני רוצה להגיד את זה בסיוג, החברה המשכנת של המעונות שלה היא חברה חיצונית, אין לה הסמכות להחזר תשלומי מעונות

נעמה לזימי:  כאן צריכה להיות התערבות שלנו, של משרד החינוך, המל"ג, האוצר, לראות איך משפים במצב כזה, שהסטודנטים לא ישלמו

נעמה לזימי:  נאמר כאן לפני כן שבוודאי שבמקצועות הנדסאיים אנחנו יודעים שהאוריינטציה היא הרבה יותר גברית, ולכן גם יותר חיילי מילואים נמצאים שם, זו המציאות

נעמה לזימי:  לכן כדי לפתור את סוגיית המעונות צריך גם לייצר חליפה מותאמת

נעמה לזימי:  זו לא רק החלטה

נעמה לזימי:  צריך לבדוק, קמפוס כמו תל אביב, שיש לו נכסים, משאבים וקרנות השקעה, יכול לסבסד

נעמה לזימי:  קמפוסים שיש להם חברה משכנת נפרדת, זה יותר מורכב

נעמה לזימי:  צריך לראות איך אנחנו מוצאים את הפתרון לדבר כזה

נעמה לזימי:      דברים שלא נגעו בהם, מניעת נשירה היא סוגיה יותר מורכבת, זה למשל תגבור שירות פסיכולוגי

נעמה לזימי:  לא בכל קמפוס יש שירות פסיכולוגי מובנה

נעמה לזימי:  אני הייתי סגנית יו"ר אגודת הסטודנטים בחיפה, אנחנו מכירים את השירות הפסיכולוגי, יותר קל לבנות את המעטפת הזאת ולממן אותה

נעמה לזימי:  אם אין שירות פסיכולוגי מובנה, אולי אפשר לעשות משהו משולב עם קמפוסים אחרים, שיתמכו

נעמה לזימי:  למשל, אוניברסיטה שתיקח חסות אולי על שירות פסיכולוגי ותיתן אקסטרה ויהיה סבסוד

נעמה לזימי:  אלה סוגיות שאפשר לעמוד עליהן, אבל צריך להבין, חיילים גם יחזרו במצב נפשי מורכב, שיכול גם לבוא לידי ביטוי כמה חודשים אחרי כן

נעמה לזימי:  וזה כן יכול להביא לנשירת סטודנטים

נעמה לזימי:  אנחנו לא רוצים שסטודנטים ינשרו

נעמה לזימי:  זה משהו שאפשר למנוע אותו

נעמה לזימי:      על תגבורים דיברנו

נעמה לזימי:  תוכניות עם מספר סטודנטים מוגבל, יוסי

נעמה לזימי:  יש תוכניות, למשל קלינאות תקשורת

נעמה לזימי:  יש מספר סטודנטים מוגבל בכל שנה

נעמה לזימי:  צריך לשמור את הזכאות למי שהתקבל גם לשנתיים קדימה

נעמה לזימי:  זאת אומרת, שנה עוקפת, אם לא משלימים, ועוד שנה

נעמה לזימי:  מי שכבר התקבל, עשה את הפסיכומטרי, הצליח לעבור את כל המשוכות, חייבת להישמר לו היכולת

נעמה לזימי:  אם הוא לא יוכל להישאר בלימודים בשנה-שנתיים הקרובות בגלל טיפול, צריכים לדעת שיש לו מקום אחר כך בקמפוס, לשנתיים קדימה

נעמה לזימי:  זה משמעותי

נעמה לזימי:      דחיית הגשת עבודות

נעמה לזימי:  אנחנו לא רוצים לפגוע במצוינות האקדמית, ולכן אנחנו לא רוצים רק להעביר ציון עובר, אבל לדחות הגשת עבודות, גם אם זה אומר בשנה נוספת

נעמה לזימי:  כשאני הייתי בתואר שני, נכנסתי לחודש תשיעי - - -     

טלי גוטליב: למה לדחות? למה צריך, לשיטתך, שיעשו עבודות? למה להעמיס עליהם?     

נעמה לזימי: כשאני הייתי בתואר השני שלי, נכנסתי בחודש תשיעי

נעמה לזימי:  המסלול שלי כל כך הבין אותי, נתן לי לדחות והכול, זה נתן לי לסיים את התואר

נעמה לזימי:  אני אומרת לך, יוסי, חד-משמעית

נעמה לזימי:  בגלל שאפשר לו את פרק הזמן הזה גם להתיישב ולעשות את זה בשלב מסוים

נעמה לזימי:      מעבר לשנה אקדמית חדשה, אני אמרתי את זה בפעם הקודמת

נעמה לזימי:  יש מסלולים שאם אתה לא עובר קורס מסוים, אתה לא יכול לעשות את הקורס העוקב

נעמה לזימי:  הסביבה האקדמית, הקבוצה האקדמית, היא עוגן

נעמה לזימי:  היא דבר מאוד חשוב כדי לעבור

נעמה לזימי:  אם אתה אומר לו תחזור על שנה, לא פעם אתה בעצם אומר לו, תתנתק מכל החברים שלך, מכל סביבת האקדמיה שלך, מכל מי שמלווים אותך, ולא תעבור

נעמה לזימי:  וכאן צריך להיות שיח משולב עם הסטודנטים

פרופ' לילך שגיב: חברת הכנסת, רק חשוב להגיד, כל הדברים שאמרת, בלי יוצא מן הכלל כבר מטופלים

נעמה לזימי: השאלה אם באחידות, זה מה שאני אומרת

נעמה לזימי:  דיברתי רק על האחידות, ולכן אני אומרת שמאוד חשוב שזה לא יהיה משהו שמישהו עושה יותר מגדר הרגיל, ומקום אחר לא, אלא שזה יהיה ברור, הדבר הזה הוא אחיד

נעמה לזימי:      מועדים נוספים

נעמה לזימי:  גם מועד ד', ושיהיו שווים במבנה וברמה שלהם

נעמה לזימי:  לא פעם מועדים נוספים הם קשים יותר

נעמה לזימי:  זה חוק שאני העברתי כשהייתי בחיפה, שלא יהיה דבר כזה, שהמועד הנוסף חייב להיות באותה הרמה ובאותו המבנה, לכולם, לא רק למגויסי מילואים

נעמה לזימי:  גם מועד ד' כזה, באותו מבנה, באותה רמה, לאפשר לעבור עם עוד מועד

נעמה לזימי:  זאת אומרת, הסטודנט כן יעבור את הקורס, אבל לתת עוד מועד

נעמה לזימי:  לא יקרה שום דבר, אנחנו בעת מלחמה, אם יהיה עוד מועד

יוסף טייב: חברת הכנסת לזימי, אני מציע שתעבירי לי את כל זה בכתב בצורה מסודרת

יוסף טייב:  נשב גם עם ור"ה וגם עם ור"מ ונראה איך אנחנו יכולים לקדם את זה

יוסף טייב:  יו"ר פורום המנכ"לים ור"מ ומנכ"לית המכללה האקדמית אחוה, ד"ר אתי גרובגלד, בבקשה

ד"ר אתי גרובגלד: קודם כול, תודה רבה ליושבי הראש, חברי הכנסת טייב וביטון, על הדיון החשוב הזה

ד"ר אתי גרובגלד:  אני מייצגת את ור"מ, שזה ועד ראשי המכללות הציבוריות המתוקצבות

ד"ר אתי גרובגלד:  אני מתנצלת בשם פרופ' יפעת ביטון, שכמו שנאמר, הדיון הזה קצת זז, והיא לא יכלה להגיע, ואני מייצגת אותה, מייצגת את ור"מ

ד"ר אתי גרובגלד:      אני רוצה לומר שבשלושת השבועות האחרונים למדתי הרבה קיצורים, קמל"ר, אכ"א, יקל"ר, הייתי בלא אומר אין-ספור דיונים, אבל אתמול בערב, עד תשע בערב, היינו בדיון עם הקמל"ר בדיוק על הנושא שהוא דיבר עליו, לפני שבוע, כל נשיאי המכללות עם ראש אכ"א, עם הקמל"ר, עם אגודת התאחדות הסטודנטים

ד"ר אתי גרובגלד:  יושב כאן גם יו"ר אגודת הסטודנטים הפרטי שלי במכללה

ד"ר אתי גרובגלד:  גם יש כאן איזה רגע נעלה שור"ה וור"מ מסכימים

ד"ר אתי גרובגלד:  אני מסכימה עם כל מה שאמר פרופ' יאיר צבן, ולכן אני לא אחזור על זה

ד"ר אתי גרובגלד:  אני מסכימה עם הדברים, אני מסכימה עם הנימה, אני מסכימה עם איך שהוא אמר את זה

ד"ר אתי גרובגלד:      אני רוצה לומר, הסטודנטים הם שלנו

ד"ר אתי גרובגלד:  הם שלנו

ד"ר אתי גרובגלד:  יכולתי לומר שהם כמו הילדים שלנו, אבל זה אפילו לא זה

ד"ר אתי גרובגלד:  הם הילדים שלנו

טלי גוטליב: מה את מציעה, כדי שאנחנו נשמור על החיילים שלנו? אנחנו רוצים תשובות פשוט

ד"ר אתי גרובגלד: כמו שפרופ' צבן אמר שיש לו ארבעה חיילי מילואים, לי יש בן, לכולנו יש ילדים שהם חיילי מילואים, ותאמיני לי שאנחנו דואגים להם לא כמו ילדים

ד"ר אתי גרובגלד:  אז קודם כול, יש מתווה שהוסכם עליו

ד"ר אתי גרובגלד:  וחברת הכנסת נעמה, תודה, אבל כל מה שאמרת הוא בתוך המתווים

ד"ר אתי גרובגלד:  יש להם מועדי א', ב', ג', הגבוה מבין השניים

נעמה לזימי: אמרתי ד'

ד"ר אתי גרובגלד: גם ד' וגם ה'

ד"ר אתי גרובגלד:  אף סטודנט מילואים לא יישאר מאחור

ד"ר אתי גרובגלד:  הם שלנו

ד"ר אתי גרובגלד:  אף אחד לא יישאר מאחור

ד"ר אתי גרובגלד:  לי יש טלפונים פרטיים של סטודנטים במילואים שאני מדברת איתם כל שבוע: מה שלומכם? איך אתם מרגישים? מה קורה?     

טלי גוטליב: יש פשוט סטודנטים בתוך עזה שאין להם סלולריים, בשמם אנחנו פה

טלי גוטליב:  לא מתקשרים עם אף אחד ודואגים מהלימודים האקדמיים שלהם

יוסף טייב: אמירה חשובה מאוד

יוסף טייב:  טלי, תודה רבה

ד"ר אתי גרובגלד: חברת הכנסת גוטליב, יש לנו מתווה

ד"ר אתי גרובגלד:  כל מה שנעמה אמרה זה רק סעיף אחד במתווה

טלי גוטליב: כיבוס מילים

טלי גוטליב:  אני רוצה 'עובר' לכל הלוחמים שם

טלי גוטליב:  שום דבר אחר לא מתקבל

נעמה לזימי: על המעונות למשל - - - אפשר להגיד הרבה דברים

טלי גוטליב: מכבסה - - - הרתחה

יוסף טייב: טלי, סליחה

ד"ר אתי גרובגלד: אני רוצה לומר עוד משהו, המכללות פרושות בכל הארץ, המלחמות לא מביטות מהצד על המלחמה, הן בתוך המלחמה

ד"ר אתי גרובגלד:  הן בדרום והן בצפון

ד"ר אתי גרובגלד: אתי, יש לך את כל האמצעים לבצע את המשימה?     

ד"ר אתי גרובגלד: אני צריכה תקציבים, אני רוצה לומר גם באמת תודה לאוצר

ד"ר אתי גרובגלד:  יושבת כאן נעם, שישבנו גם איתה, ועם יניב ועם יו"ר ות"ת

ד"ר אתי גרובגלד:  אנחנו יושבים עם כולם, ועם שר החינוך

ד"ר אתי גרובגלד:  יש מתווה

ד"ר אתי גרובגלד: יש לך כלים גם להקל בסוגיית המעונות והגבייה על החדרים הריקים?     

ד"ר אתי גרובגלד: המעונות לא, ואני גם אומרת יותר מזה, ככל שהשנה נדחית, אנחנו נצטרך יותר תקציב

ד"ר אתי גרובגלד:  התקציב שקיבלנו יספיק לנו לסמסטר הזה, אולי לסמסטר ב'

ד"ר אתי גרובגלד:  כי מה שאנחנו צריכים לעשות, ואנחנו עושים, אנחנו מכפילים קורסים

ד"ר אתי גרובגלד:  אם יש לי שני סטודנטים בהוראת הלשון, שזה הסטודנט שאני מתכתבת איתו, אני צריכה להצמיד לו מתרגל, שכשהוא יבוא בעוד חודש וחצי, מישהו ישלים לו את החודש וחצי

ד"ר אתי גרובגלד:  ואם יש לי עשרים סטודנטים, אז אני בקיץ אצטרך לפתוח להם את הקורסים שהם הפסידו

ד"ר אתי גרובגלד:  בשביל זה צריך כסף

ד"ר אתי גרובגלד:      במפגש שהיה בשבוע שעבר בחנוכה, אמרתי דבר תורה על כד השמן, שמן כסף

ד"ר אתי גרובגלד:  אז אמרתי, שהאוצר יעביר את השמן לוות"ת, והוות"ת יעביר אלינו

ד"ר אתי גרובגלד:  אנחנו נצטרף אמצעים, אבל את היכולת ואיך לעשות, יש לנו

ד"ר אתי גרובגלד:  יושבים כאן דיקני סטודנטים, אנחנו יודעים לעשות את זה

ד"ר אתי גרובגלד:  תבטחו בנו, תאמינו לנו, אנחנו יודעים לעשות את זה

ד"ר אתי גרובגלד:  תנו לנו תקציבים

נעמה לזימי: תבטחו בנו זאת לא תשובה

טלי גוטליב: למה לא לתת ללוחמים, כדי לחסוך את הקורס מחדש, למה לא לתת להם את הקורס מודפס ושילמדו לבד?     

יוסף טייב: טלי, אנחנו מכבדים מאוד את ההערות שלך, תרשמי אותן על דף

יוסף טייב:  התור שלך יגיע

יוסף טייב:  יושב פה שוסטר, יושבת פה גלית, יושבים פה חברי כנסת הרבה זמן

ד"ר אתי גרובגלד: עוד משפט אחד, חבר הכנסת טייב, שאולי גם יעזור

ד"ר אתי גרובגלד:  אין לנו בעיה, אני נותנת לו פטור מחדו"א א' - - -     

נעמה לזימי: יש פה יושבי ראש אגודות מכללות, אומרים שאין אחידות

ד"ר אתי גרובגלד: אני נותנת לו פטור מחדו"א א', אבל בשנה הבאה הוא יצטרך ללמוד את חדו"א ב', אז מה עזרתי לו? אז אני אתן לו פטור, אבל אני צריכה להשלים לו את החומר, כי חדו"א ב' מתבסס על חדו"א א'

ד"ר אתי גרובגלד:  ואחר כך, אם הוא לא למד את המיקרו-כלכלה, הוא לא יוכל להתקדם למאקרו

ד"ר אתי גרובגלד:  אז אנחנו חייבים להשלים להם

ד"ר אתי גרובגלד:  זה בשבילם, זה לא בשבילנו

ד"ר אתי גרובגלד:  אני אתן לו פטור, שיהיה לו פטור, אין בעיה

טלי גוטליב: תני להם את האופציה ללמוד ממודפס, לבד

קריאה: אבל לא כולם יכולים ללמוד לבד, חברת הכנסת גוטליב

טלי גוטליב: אני מבינה, תני להם את האופציה

יוסף טייב: חבר הכנסת סימון דוידסון, בבקשה

סימון דוידסון: בישיבה האחרונה, אדוני היושב-ראש, הייתי מאוד מיליטנטי

סימון דוידסון:  מאוד

סימון דוידסון:  שלחתי גם מכתבים לכל האוניברסיטאות והמכללות, קיבלתי תשובות, ואמרתי שאני אכתת את רגליי, והלכתי להיפגש עם נשיאי המכללות והאוניברסיטאות

סימון דוידסון:  ודעתי השתנתה

סימון דוידסון:  קודם כול, אני רוצה לציין שכל פגישה שקיימתי, הרצון, ההבנה של הנשיאים, אם זה ברייכמן שלשום, ואם זה בטכניון, ואם זה בסמינר הקיבוצים, מאוד מאוד חיובית, וההבנה מאוד ברורה, שלסטודנט שהוא מילואימניק צריך לתת הכול

סימון דוידסון:      לגבי הנושא של המתווה שציינת, אין מתווה אחיד, והמתווה לא יצא באופן אחיד לכולם

סימון דוידסון:  כי רייכמן הוציאו שלשום, ואוניברסיטת תל אביב לפני שבועיים, והטכניון לפני עשרה ימים, וזה לא יצא לכולם

סימון דוידסון:      הבנתי שלושה דברים בפגישות

סימון דוידסון:  אחד הוא שהרצון הוא מאוד חיובי, שלא יהיו ספקות לאף אחד

סימון דוידסון:  הדבר השני, ופה הדבר הלקוי של כל האוניברסיטאות והמכללות, הוא הנושא של ההסברה והשקיפות מול הסטודנטים

סימון דוידסון:  לא ייתכן שאחרי כל פגישה עם נשיא אני נפגש עם סטודנטים, ואין להם מושג מה המתווה, מה הכיוון, מה יהיה

סימון דוידסון:  זאת הבעיה המרכזית של הסטודנטים והסטודנטיות

סימון דוידסון:  אין להם המידע

סימון דוידסון:  יכול להיות שזה נמצא אצלכם, ואתם מקסימים ואתם נפלאים, ואנחנו מקסימים

סימון דוידסון:  בסוף זה צריך להגיע לקצה

ד"ר אתי גרובגלד: כל הסטודנטים קיבלו את המידע

יוסף טייב: איך הם יקראו אם הם באמצע להילחם בעזה? תגידו לי, מה, השתגעתם?     

פרופ' לילך שגיב: אבל אנחנו לא מדברים על מי שבעזה

סימון דוידסון: גברתי, הם לא יודעים והם לא קיבלו

סימון דוידסון:  ויכול להיות שאתם חושבים שהם קיבלו, זה לא הגיע אליהם

סימון דוידסון:  כי לא כולם יכולים להוציא מייל ואין להם טלפונים ויש בעיה

סימון דוידסון:      אני שמח על התשובה של הקמל"ר בנושא של המידע, כי זו הייתה שאלה מאוד חשובה

סימון דוידסון:  אין לאוניברסיטאות ולמכללות רשימות מסודרות של מילואימניקים שנמצאים היום בלחימה או לא בלחימה

סימון דוידסון:  והתשובה שלו הייתה מאוד חשובה, ואני מקווה שהמידע הזה יגיע אליהם כמה שיותר מהר, כדי שיוכלו להיות בקשר עם אותם מילואימניקים

סימון דוידסון:  כי אני חוזר, יש בעיה בהסברה מול אותם מילואימניקים

סימון דוידסון:  אתם יכולים להגיד מה שאתם רוצים, אבל זה קיים

סימון דוידסון:  כי אני דיברתי איתם

סימון דוידסון:  לא עם אחד ולא עם עשרה ולא עם מאה

סימון דוידסון:      יש שני דברים

סימון דוידסון:  אחד הוא הנושא של בני ובנות זוג

סימון דוידסון:  יש פה אירוע שצריך לטפל בו

סימון דוידסון:  כי בת זוג או בן זוג של מילואימניק שנמצא בלחימה, צריך לראות איך עוזרים להם

סימון דוידסון:  אני לא ראיתי פסיק בנושא הזה

סימון דוידסון:  אז אם יש, תעני לי

יוסף טייב: סימון, אני רק רוצה להגיד לך שמחר חברת הכנסת פנינה תמנו מקיימת דיון במעמד האישה

סימון דוידסון: הדבר האחרון, אין מה לעשות, בסוף מדובר פה על כסף, וחשוב לי - - -     

מאיר כהן: לא הבנתי

מאיר כהן:  המכללות אמורות לטפל בבנות זוג של חבר'ה שהם סטודנטים?     

נעמה לזימי: מניעת נשירה

נעמה לזימי:  אם הן עכשיו לא יכולות להשלים את התואר השני שלהן, בגלל שהן בעומס, בדיוק כמו עבודה, צריך למצוא גם לזה פתרונות

נעמה לזימי:  אתי, את בינתיים אמרת שהבאתם משהו אחיד, ולא הבאתם משהו אחיד, אז אני מבקשת לדייק

נעמה לזימי:  בסוף, אלה סטודנטים בקצה, ואלה חיילי מילואים, ואת אומרת משהו שהוא לא נכון, ביודעין שהוא לא נכון

נעמה לזימי:  לא בשירות הפסיכולוגי, לא בתשלום על המעונות

מאיר כהן: קשים סטודנטים למכללות בזמן מלחמה כספחת

יוסף טייב: ודי לחכימא ברמיזא

סימון דוידסון: הדבר האחרון שאני רוצה שיהיה על השולחן, גם בתקציב שאישרנו, שאתם אישרתם, לא הייתה תוספת לסטודנטים

סימון דוידסון:  מספר הסטודנטים עולה, התקציב לא עלה בהתאם, זו פגיעה בסטודנטים

סימון דוידסון:  וכשמסתכלים גם על התוספת של החודש האחרון, מה שאתם אישרת לפני כמה ימים, יש פגיעה חמורה בסטודנטים

סימון דוידסון:  300 מיליון שקל קיצצו להשכלה הגבוהה בחודש האחרון

סימון דוידסון:      ואני אומר משהו לגבי 2024, וזה הדבר המרכזי שצריכים לדון בו

סימון דוידסון:  לא לתת יד לקיצוצים להשכלה הגבוהה

סימון דוידסון:  אתם, חברי הקואליציה, יש לכם אחריות לגבי הסטודנטים

סימון דוידסון:  אתם יכולים להמשיך לדבר ולקיין דיונים

סימון דוידסון:  בסוף, אתם מצביעים, ואתם מצביעים על תקציב שפוגע בהשכלה הגבוהה, ואתם צריכים לדעת את זה

סימון דוידסון:  עשיתם את זה בשבוע שעבר

סימון דוידסון:  ב-300 מיליון שקל פגעו בהשכלה הגבוהה

סימון דוידסון:  תודה

יוסף טייב: תודה רבה

יוסף טייב:  ומתקציבים עוברים למשרד האומר, נעם דן, בבקשה

נעם דן: שלום, נעם דן, רכזת השכלה גבוהה במשרד האוצר

נעם דן:  אני רוצה להתייחס לכל מה שנאמר פה

נעם דן:  לפני כשלושה שבועות, כמו שאמר פה יו"ר ההתאחדות, אנחנו הוצאנו תוכנית משותפת, משרד האוצר, ות"ת, בשיתוף מלא עם ההתאחדות, עם ור"ה ועם ור"מ, שהיא באמת תוכנית מאוד מקיפה לסיוע סטודנטים מילואימניקים

נעם דן:  אגב, כל הנושא של בני זוג ובנות זוג הועלה בעיקר מור"מ, מאתי שיושבת פה, ואנחנו הכנסנו אותם למתווה הזה, כלומר, גם בני הזוג ובנות הזוג מתוקצבים, המוסדות מתוקצבים

נעם דן:      אני אפרט על התוכנית

נעם דן:  כל מוסד יתוקצב לפי מספר הסטודנטים המילואימניקים ובני הזוג או בנות הזוג, כדי לספק מעטפת רחבה ככל האפשר, כשמטרת-העל שלנו, ואני רוצה להדגיש את זה, היא למנוע נשירה ולמנוע גרירה או דחייה של התואר

נעם דן:  כלומר, הסטודנטים המילואימניקים יסיימו כמתוכנן, כפי שהם תכננו, את השנה האקדמית שלהם

נעם דן:  זו המטרה שלנו, ולכן הוצאנו את התוכנית הזאת כבר לפני שלושה שבועות לפני תחילת שנת הלימודים האקדמית, כדי שתהיה לסטודנטים הוודאות שהמוסדות יעשו הכול, כמו שנאמר פה על-ידי כמה נציגים של המוסדות, כדי שהם יסיימו בזמן את התואר שלהם

נעם דן:      מעבר לזה, התוכנית הזאת כוללת גם שיעורי עזר; גם פתיחת מועדי בחינות מיוחדים, כמו שהעלית פה, חברת הכנסת לזימי; הנגשה דיגיטלית לחומרים והרצאות; סמסטר צל, שזה בדיוק מה שאתה אמרת, יו"ר הוועדה, נושא סמסטר הקיץ

נעם דן:  לדעתי היה פה איזשהו פער בתקשורת עם יו"ר ור"ה

נעם דן:  דריסת סמסטר הקיץ הוא בדיוק סמסטר הצל הזה

נעם דן:  בעצם, יתקיימו שני סמסטרים במקביל

נעם דן:  כמה קורסים, כמו שאמרה פה יו"ר ור"מ, יתקיימו במקביל עבור סטודנטים מילואימניקים שפשוט יגיעו באיחור

נעם דן:      נאמרו פה הרבה אמירות בעניין האחידות בין המוסדות

נעם דן:  אני רוצה לציין שיש שונות מאוד גבוהה בין מוסדות

נעם דן:  יש מוסדות שהמיקוד שלהם, ההתמקצעות שלהם היא מדעי החיים, יש מוסדות שההתמקצעות שלהם היא מקצועות הומניים, תארים הומניים ומדעי החברה

נעם דן:  מוסדות כאלה, שההתמקצעות שלהם היא תארים הומניים ומדעי החברה יכולים להשתמש בתקציב שנתנו להם כדי להעביר קורסים ל"זום" וללמידה עצמית, כמו שאת אומרת, חברת הכנסת גוטליב

נעם דן:      מצד שני, מוסדות שההתמקצעות שלהם היא ביולוגיה, רפואה, מדעי החיים, נדרשים להשתמש בתקציב כדי לעשות דווקא עוד תרגולים מעשיים

נעם דן:  ולכן האחידות בכלי התמיכה היא בעייתית, וצריך לשמור מקום לגמישות של המוסדות

נעם דן:      עוד נקודה שרציתי להתייחס אליה היא כמובן שהתוכנית הזאת לא כוללת רק את הסיוע למילואימניקים בכלל המוסדות, אלא רשת ביטחון מקיפה למוסדות שנמצאים בקו העימות, שהם ספיר ותל חי, כשהמטרה שלנו היא לא לתת להם כסף עבור הסטודנטים שלא מגיעים, אלא מלגה מלאה ושכר לימוד מלא עבור כל הסטודנטים שכן מגיעים

נעם דן:  כלומר, לתמרץ סטודנטים להמשיך ללמוד במוסדות האלה

נעם דן:      והנקודה האחרונה היא כמובן הגדלת כל מערך המלגות, קרן הסיוע

יוסף טייב: זה תקציב תוספתי, או מה שזה היה עוד לפני זמן המלחמה?     

נעם דן: חלק משמעותי מהתקציב הוא תוספתי, וחלק משמעותי הוא, כמו שנאמר פה, הוא הסטות בתוך התוכנית הרב-שנתית, בתוך תקציב ההשכלה הגבוהה

יוסף טייב: את יכולה להתייחס לאמירה של חבר הכנסת סימון דוידסון, על הקיצוץ של 300 מיליון, ומצד שני את מדברת איתי על כספים תוספתיים

נעם דן: אלה שלא יכולים להגיע, גם עבור זה המוסד יקבל תקציב מלא

מאיר כהן: אני לא מבין

מאיר כהן:  סטודנט שלא מתגייס, שלא נמצא במילואים, יקבל מלגה?     

נעם דן: כל סטודנט שיבוא למכללת ספיר או למכללת תל חי, יקבל שכר לימוד מלא עבור השנה הראשונה

נעם דן:  המטרה היא שהמוסדות האלה ימשיכו להתקיים

נעם דן:  זה הניצחון הכי גדול מבחינתנו

מאיר כהן: מי מקבל את המלגה?     

נעם דן: כל סטודנט שיבוא ללמוד במוסד הזה

יוסף טייב: חבר הכנסת כהן, הייתה פגיעה ממשית בספיר, ולכן אנחנו רוצים לחזק את המוסד

מאיר כהן: אני רק אומר דבר כזה, בספיר יש הרכה אוכלוסייה מאוד מעניין

מאיר כהן:  אני שואל את עצמי, האם זה נכון שמחר בבוקר ישתחרר מישהו ויבוא למילואים, ולאחר שלושה-ארבעה חודשים שם הוא לא יהיה זכאי למלגה

נעם דן: למה לא? בטח שהוא יהיה זכאי

מאיר כהן: גם אם בשנה הזאת הוא לא למד? מישהו שחוזר אחרי שלושה חודשים של לחימה, מה הוא מקבל? הוא לומד

מאיר כהן:  "אני הצטרפתי, מצאתם לי כל מיני סידורים, האם אני מקבל פטור משכר לימוד?"     

נעם דן: שכר לימוד מלא בספיר ובתל חי, בוודאי

קריאה: אבל אתם יוצרים משוואה בין מישהו שלחם לבין מי שלומד שם

קריאה: צריך לוודא שהמלגה שניתנת בגין הגעה לתל חי וספיר היא נוסף על המלגה שתינתן לו כמשרת מילואים

קריאה:  זאת אומרת, הוא יזכה למלגה של הגעה לספיר ושל מילואים

קריאה:  מה שמאיר אומר, יכול אדם במילואים לקבל כמו אדם שלא עשה בחיים צבא

נעמה לזימי: למה, אתה לא מאמין בהשכלה גבוהה ללא עלות?     

נעמה לזימי: אלא אם כן יקבל את שתי המלגות, מלגת הגעה למוסד ומלגת המילואים שלו

נעם דן: בעצם, לתוכנית הזאת יש חלק מאוד משמעותי בסיוע למילואימניקים, אבל חלק מכוון גם לשני המוסדות האלה, שכיום, לפי הנחיות, אי אפשר לקיים שם פעילות

אלון שוסטר: השאלה אם יהיה סיוע עודף או לא לסטודנט, לאדם הבודד, המילואימניק

נעם דן: אתה שואל על מלגות עבור אותו סטודנט? הכוונה היא שמי שיגיע ללמוד בספיר יקבל את המלגה על הלימודים שם

נעם דן: אבל את חייבת להבין את הבעיה

נעם דן:  זה ניתן למי שמגיע לשנה א', נכון?     

נעם דן: כל שנה

נעם דן: אז יכול להיות שסטודנט שלא שירת בצבא בכלל יקבל מלגה מעצם זה שהוא הלך לספיר ותל חי

נעם דן:  אותו מילואימניק שחוזר לתל חי וספיר יקבל גם הוא מלגה, אבל איך ייתכן שזו אותה מלגה? אלא אם כן תוודאו שניתנת לו מלגה בגין הגעה לספיר ותל חי פלוס מלגה של היותו לוחם מילואים

נעם דן:  כי אחרת, לתת לשניים את אותה מלגה, אחד לא שירת בכלל בצבא, ואחד חזר ממלחמה, הדבר הזה לחלוטין לא תקין בכלל

יוסף טייב: נעם, מה שמבקשים פה חברי הכנסת, בעצם, זה לא להתמקד רק ברמת המוסד, שאנחנו רוצים לחזק את המוסד, אלא להסתכל גם על הסטודנט עצמו

נעמה לזימי: תנו להם אפילו 5,000 שקל מענק

גלית דיסטל אטבריאן: מה גם שבספיר, דמוגרפית, רובם לא מתגייסים בכלל

גלית דיסטל אטבריאן:  60%, אם אני לא טועה

קריאה: לא, לא, לא, מה פתאום

אלחנן פלהיימר: יש שתי מטרות, הצגתי את זה קודם לכן

אלחנן פלהיימר:  יש הנושא של הסטודנטים משרתי המילואים, שנכון לרגע זה יש להם קרן בגובה של 60 מיליון שקלים תוספתי למה שהיה עד היום

נעם דן: ואני אוסיף לזה, תוכנית "ממדים ללימודים" הולכת להיות מורחבת למאה אחוז שכר לימוד

אלחנן פלהיימר: זה נוסף על מה שקיים

אלחנן פלהיימר:  60 מיליון השקלים מיועדים לכל הסטודנטים משרתי המילואים, בין שהם לוחמים ובין שהם תומכי לחימה

קריאה: אבל זה לא מספיק

אלחנן פלהיימר: ברור שזה לא מספיק, שמדינת ישראל בתקציב 2024 תקצה כסף לטובת הסטודנטים משרתי המילואים ברמה רוחבית

אלחנן פלהיימר:  מה זה לא מספיק?     

נעמה לזימי: אלחנן, ה-300 מיליון שקל שלקחו, אם היו נותנים את זה במענקים, זה היה חוזר חד-משמעית

סימון דוידסון: אני הייתי מבקש, אדוני היושב-ראש, שפה בוועדה נעשה דיון, אפילו קצר בנושא של ה-500 מיליון שקל

סימון דוידסון:  נראה לי שמפזרים פה כסף בלי חשיבה

סימון דוידסון:  אנחנו מדברים פה על מילואימניקים, אבל צריך לבדוק את הנושא הזה

סימון דוידסון:  אני שומע את זה בפעם הראשונה, אין לי מושג מי עשה בדיקה על זה, האם עשו איזשהו מחקר מה זה נותן בכלל למוסד עצמו

סימון דוידסון:  אני רואה שזה נותן גם למי שלא עושה צבא או כן עושה צבא אותו דבר

סימון דוידסון:  בוא נעשה בדיקה, בוא נבדוק את הנושא הזה

אלחנן פלהיימר: אלה שתי מטרות שונות

אלחנן פלהיימר:  יש מטרה של חיזוק מכללות ספיר ותל חי והסטודנטים שם - - -     

אלחנן פלהיימר: לוחם המילואים שחזר ממלחמה צריך לקבל הרבה הרבה יותר מכל אחד אחר

אלחנן פלהיימר:  ולכן מי שקיבל מלגה כי הוא בא ללמוד בתל חי ובספיר, בסדר

אלחנן פלהיימר:  אבל הלוחם יקבל גם את המלגה הזאת וגם את המלגה המיוחדת ששמתם בצד ב-60 מיליון, וגם את "ממדים ללימודים"

אלחנן פלהיימר:  זה מה שהוא צריך לקבל

אלחנן פלהיימר:  כי אם יהיה מצב, חס ושלום, שהפער בין אדם שחזר מהמלחמה לזה שלא הלך לצבא בכלל, יהיה 5,000 שקל, זה יהיה בושה למדינה

אלחנן פלהיימר:      אני רוצה לבקש ממך, היושב-ראש, שנעשה דיון מעקב ונוודא שהדברים מתקדמים

אלחנן פלהיימר:  אנחנו נבחר את התזמון ונעדכן אתכם

אלחנן פלהיימר:  אגב, נעשה דיון של חמישה ימים מראש, ולא יתקבלו תירוצים למה הנשיאים של המוסדות לא פה

אלחנן פלהיימר:  אני רוצה לראות את כל הנשיאים פה

אלחנן פלהיימר:  אם זה חשוב, שלא יסבירו

אלחנן פלהיימר:  חשוב זה לבוא ברגליים

אלחנן פלהיימר:  כל נשיאי המכללות והאוניברסיטאות בדיון המעקב שלנו

אלחנן פלהיימר:  תקבלו הודעה מראש של חמישה ימים, אנחנו מצפים לראות אותם פה

אלחנן פלהיימר:      דבר שני, אנחנו שומעים וקשורים ומברכים את המוסדות הציבוריים, גם האוניברסיטאות וגם המכללות, שלא חיכו לכנסת ועשו פעולות

אלחנן פלהיימר:  תמשיכו בקו הזה

אלחנן פלהיימר:  אנחנו כן דואגים שיש סוררים, שיש מכללות פרטיות ואוניברסיטאות פרטיות שקיבלו סמכויות מהמל"ג להעניק תארים, ולא עושים את מה שהם צריכים

אלחנן פלהיימר:  בעיית האחידות ממשיכה להדהד פה ולהפריע לנו

אלחנן פלהיימר:      אנחנו מבקשים מהאוצר וממך להשלים את התקציבים שיהיו חסרים לתוכנית הסיוע לסטודנטים במילואים

אלחנן פלהיימר:  ה-60 מיליון לא יכסו את הבעיה

אלחנן פלהיימר:  70,000 מול 60 מיליון, המספרים לא מסתדרים

אלחנן פלהיימר:      "ממדים ללימודים", הכנסת הביאה, והסטודנט חייב בשנת לימודים, העלות המינימלית שלה היא 50,000 שקל

אלחנן פלהיימר:  שכר הדירה, האוכל, הלימודים והספרים

אלחנן פלהיימר:  זה שנתת לו 10,000 שקל, לא הבטחת את עתידו

אלחנן פלהיימר:  לכן, אם נתת לחייל מילואים באותה שנה 30,000 שקל, מגיע לו, ולמישהו אחר 10,000, זה בסדר

אלחנן פלהיימר:  אבל אם זה 10,000 וזה 15,000, זה בושה למדינה

אלחנן פלהיימר:  הפער של 5,000 שקל זה בושה שהלוחם קיבל מול אחד שלא עשה צבא בכלל

אלחנן פלהיימר:  אסור שנגיע להבדלים האלה

אלחנן פלהיימר:  אנחנו נשב ונפרק את הדברים

אלחנן פלהיימר:  אבל אנחנו מצפים מהאוצר להשלים את התקציבים ב-2024, לא לקצץ בהשכלה הגבוהה, ובתיאום עם ההשכלה הגבוהה, לא לגעת ב-300 מיליון, אבל אפשר להפנות מתוכן 100–150 מיליון לנושאים הללו כדי להשלים את התוכנית לסטודנטים

אלחנן פלהיימר:      אמר פרופ' צבן משפט: אני רוצה להביא את כולם לקו הסיום

אלחנן פלהיימר:  זה מצד האוניברסיטאות הציבוריות

אלחנן פלהיימר:  ואמר, לדעתי, גם פרופ' צבן: לא משאירים אף אחד מאחור

אלחנן פלהיימר:  אנחנו רוצים ששלושים ראשי אוניברסיטאות יגידו את שני המשפטים האלה

אלחנן פלהיימר:  רק אז נירגע

אלחנן פלהיימר:  ואני אהבתי את מה שהוא אמר

אלחנן פלהיימר:  ומי שיזם והתקדם ולא חיכה לנו, תבוא עליו הברכה

אלחנן פלהיימר:      אני יוצא לדיון דחוף שעשינו על הלומי קרב בשעת מלחמה עם השדולה, ואני מתנצל, זה לא פחות חשוב, וזה מתחיל עכשיו

אלחנן פלהיימר:  טייב הגיע חולה להוביל, אבל הוא מוביל ביד רמה את הדיון, ועוד ניפגש פה בדיון מעקב

יוסף טייב: תודה רבה

יוסף טייב:  נעם, אם את יכולה להתייחס לסיפור של הקיצוץ של ה-300 מיליון, ולתת לי את הפירוט לגבי "ממדים ללימודים", שנת לימודים חינם בספיר ומלגות נוספות

יוסף טייב:  האם כלל התקציב התוספתי הזה עולה על 300 מיליון או לא עולה על 300 מיליון

נעם דן: קודם כול, חשוב לציין שלא היה קיצוץ בשנת 2023 בתקציב ההשכלה הגבוהה, אלא הייתה הגדלה של התקציב, לאור תוכנית מעטפת התמיכה

נעם דן:  אני אסביר את מה שאתה ראית בתקציב, שגרם לך לחשוב שהיה קיצוץ

נעם דן:       לאור דחיית שנת הלימודים, התאפשר לנו תזרימית לדחות כ-300 מיליון שקלים משנת 2023 לשנת 2024

נעם דן:  הסיבה שדחינו את זה היא כי ניצלנו את זה כבר השנה לצורך מנהלת תקומה, אבל זה יחזור בתחילת שנת 2024, כלומר, כבר במקורי 2024 יראו את ה-300 מיליון האלה

נעם דן:  אז אין דאגה, לא היה שום קיצוץ

נעם דן:  זה עניין תזרימי בלבד, שהתאפשר בגלל דחיית שנת הלימודים

סימון דוידסון: אז זה עושה כאילו אני משקר

סימון דוידסון:  בספר התקציבים היה קיצוץ, בחוק שקיבלנו, כשהרמתם ידיים, היה קיצוץ של 300 מיליון

סימון דוידסון:  אתם טוענים שמבחינה תזרימית אתם מעבירים את זה לשנה הבאה

קריאה: רק נחדד שהיה אפשר גם לעשות את ההעברה הזאת ללא פגיעה בפעילות, לאור דחיית תחילת השנה, זה לא שנפגע משהו

נעם דן: לא קוצץ התקציב

נעם דן:  לעניין "ממדים ללימודים", אנחנו הולכים להגדיל את התקצוב של "ממדים ללימודים" שעומד כיום על 75% ל-100%

נעם דן:  היום יש דיון בוועדת חוץ וביטחון בנושא הזה, זה דיון הכנה לקריאה שנייה ושלישית, וזה כבר די ודאי שזה יקרה

נעם דן:  אז כל הלוחמים יהיו זכאים לשכר לימוד מלא

נעם דן:  את זה היה חשוב לי לציין

יוסף טייב: תודה רבה

יוסף טייב:  חברת הכנסת גלית דיסטל, בבקשה

גלית דיסטל אטבריאן: אני נקראתי לוועדה הזאת כמעט במקרה, בהקשר הזה, אני מתעסקת מאוד חזק בעניין בריאות הנפש, מערך בריאות הנפש, במעגל של יותר מ-100 אלף איש שנפגעו ישירות, הם ומשפחותיהם, מהטבח

גלית דיסטל אטבריאן:  ותוך כדי שזה הגיעו אליי גם כמה סטודנטיות מכמה אוניברסיטאות שעשו התארגנות פרטית ממצוקות אמיתיות, וגם יו"ר עמותת המילואים, אלוף משנה אופיר כהן והצוות שלו, עם חשש מאוד גדול לגבי סטודנטים שיוצאים הלומי קרב, עם פוסט-טראומה או פוסט-טראומה מורכבת ישר לתוך עולם הלימודים

גלית דיסטל אטבריאן:      אני חייבת לומר שמלבד כמה מילים שנזרקו פה, הנושא הזה לא עומד על השולחן, והוא חשוב

גלית דיסטל אטבריאן:  עבדתי איתם הרבה שנים לפני שנכנסתי לכנסת

גלית דיסטל אטבריאן:  אני מכירה את כל המנעד, את אלה שמתפקדים בעצימות נמוכה, את אלה שלא מתפקדים בכלל, ואת אלה שבאמצע

גלית דיסטל אטבריאן:  אחוזים רבים מהם, שאין לתאר, מעל 60% ומעל 70% מהם חוזרים או עם כנף שבורה אחת או עם שתי כנפיים שבורות

גלית דיסטל אטבריאן:       ואנחנו רואים, בהמשך לדיון פה, שאין גם בנושא הזה שום סטנדרטיזציה, אין תכלול, אין אחידות

גלית דיסטל אטבריאן:  יש מכללות שבהן יש פקולטות לפסיכולוגיה, שבהן נפתחו באופן וולונטרי מרכזי חוסן מאולתרים על-ידי מרצים לפסיכולוגיה, כאלה שפשוט מתיישבים עם החיילים אד הוק, פשוט דופקים להם בדלת ויש מענה

גלית דיסטל אטבריאן:  יש הרבה מאוד מוסדות להשכלה גבוהה שבהם אין שום מענה לדבר הזה

גלית דיסטל אטבריאן:  אדם בפוסט-טראומה, הלום קרב, שהגיע הביתה וצריך ללמוד לבחינה או לעשות עבודה, זה כמעט בלתי אפשרי

גלית דיסטל אטבריאן:  ופה אני חושבת שצריך לתת דגש ותוכנית ותקציב לכל המוסדות להשכלה גבוהה, דלת פתוחה לכל חייל שמגיע מעזה לפקולטה

גלית דיסטל אטבריאן:  המון פעמים, כשיש מענה מיידי, זה פותר בעיה שיכולה להתעצם ולהתעצם ולגדול, ולעלות לא רק בזה שלא יהיה תואר, אלא גם בזה שלא יהיו חיים בכלל

גלית דיסטל אטבריאן:  ופה אני באמת מבקשת מהוועדה ומכל היושבים פה, תשומת לב ודגש על העניין של חיילים שיוצאים, אולי לא מדממים בגוף, אבל מדממים בנפש, מרכזי חוסן בכל האוניברסיטאות, בכולן, כולל במוסדות להשכלה גבוהה

גלית דיסטל אטבריאן:       אני שומעת פה על תקציבים שניתנים גורף לכל הסטודנטים

גלית דיסטל אטבריאן:  תקציבי לימוד זה המון המון כסף, ואני חושבת שאנחנו צריכים להתנהל בצורה הרבה יותר מושכלת ולחשוב קודם כול על החיילים פצועי הנפש שצריכים להשלים תואר, אין לזה כמעט התייחסות

גלית דיסטל אטבריאן:  לחשוב על לימודים היברידיים עבורם, לחשוב על שלבי התאקלמות עבורם, לחשוב על לימודים ב"זום" עבורם, כי יהיו כאלה שלא יוכלו להגיע לאוניברסיטאות פיזית, אבל תהיה להם יכולת נפשית לפתוח את המחשב בבית

גלית דיסטל אטבריאן:  וגם, וזה משהו שלא מדברים עליו, לחשוב על לסייע להם כשהם מסיימים את התואר כבר מעכשיו במציאת עבודה ובליווי תעסוקתי

גלית דיסטל אטבריאן:       אנחנו שולחים את הגיבורים האלה, אני אומרת לכם, אני רואה ב"טיקטוק", הם שומרים על פסון והם כאילו מחזיקים את העורף, "אל תדאגו לנו"

גלית דיסטל אטבריאן:  זה בדלת הכניסה

גלית דיסטל אטבריאן:  בדלת היציאה הסיפור הוא אחר לגמרי

גלית דיסטל אטבריאן:  ואני באמת חושבת שגם הוועדה וגם הנוכחים פה מכל גורמי המקצוע והתקציב צריכים להביא את הדבר הזה בחשבון בסדר עדיפות גבוה

נעם דן: אני יכולה להתייחס רק שהסיוע הזה גם כולל סיוע פסיכולוגי

נעם דן:  אפשר להשתמש בתקציב כדי לתת סיוע פסיכולוגי

גלית דיסטל אטבריאן: אז כרגע, לפי האנשים שנמצאים בשטח, מאוד לא מסודר

נעם דן: שנת הלימודים גם לא התחילה עדיין

גלית דיסטל אטבריאן: עדיין

גלית דיסטל אטבריאן:  יש כאלה שפתחו, יש כאלה שכבר יש בהם מענה, יש כאלה שיש בהם חוסן, בעיקר במקומות שבהם לומדים פסיכולוגיה, פשוט מרצים מתנדבים לטפל

גלית דיסטל אטבריאן:  ויש כאלה שאין בהם כלום

לימור סון הר-מלך: מעבר לחיילים, יש הסטודנטים שהם ניצולי המסיבה, ניצולים במעגלים הראשונים, השניוניים

גלית דיסטל אטבריאן: זה הנושא המז'ורי בעיניי, זה הדבר שנתמודד איתו הכי הרבה

פרופ' לילך שגיב: באוניברסיטאות יש מערכי ייעוץ שהותאמו לדבר הזה, שמקיימים קווים חמים

פרופ' לילך שגיב:  חלק גדול מהאנשים שאת מדברת עליהם עוד לא נמצאים, כי הם עדיין לוחמים

פרופ' לילך שגיב:  וברגע שהם יגיעו, הם יקבלו את התשובה

גלית דיסטל אטבריאן: אם יו"ר עמותת המילואים פונה אליי, ושתי נשים שהתארגנו באופן פרטי, הם לא יודעים

גלית דיסטל אטבריאן:  אולי מה שחבר הכנסת סימון אמר נכון, יש איזשהו קצר שלא עובר

פרופ' לילך שגיב: אני מסכימה שיש הרבה מאוד דברים שנעשים ולא יודעים עליהם, ושזו בעיה מאוד קשה

פרופ' לילך שגיב:  חלק מהבעיה הזאת היא בגלל שיח כזה שאומר "לא נעשה, לא נעשה"

פרופ' לילך שגיב:  כל מי שפונה אלינו מקבל תשובה

גלית דיסטל אטבריאן: למי לפנות? תגידי לי, אני אפרסם את זה ברשתות

פרופ' לילך שגיב: אני אגיד מה קורה אצלנו

פרופ' לילך שגיב:  כל סטודנט מקבל אימייל עם איש הקשר שלו בתוכנית שלו

פרופ' לילך שגיב:  חוץ מזה, יש לנו דיקן הסטודנטים, שכל אימייל שמגיע אליו, הוא מרים אליו טלפון ומדבר איתו אישית

פרופ' לילך שגיב:  חוץ מזה, גם אם יגיע אליי משהו, אני סגנית הרקטור, אני אחראית על ההתארגנות לשנת הלימודים

פרופ' לילך שגיב:  אם מגיע אליי אימייל ולא אני אישית צריכה לטפל בו, אני לא אומרת לסטודנט "תפנה אל

פרופ' לילך שגיב: "      

גלית דיסטל אטבריאן: סליחה, תוכלי להציג את עצמך?     

פרופ' לילך שגיב: אני לילך שגיב, אני פרופסור למנהל עסקים, ואני סגנית הרקטור באוניברסיטה העברית

קריאה: אבל את מייצגת אותם, אין סטנדרטיזציה בין המוסדות ולא יודעים אל מי לפנות

גלית דיסטל אטבריאן: אבל אני חושב על חייל במשבר טראומטי

גלית דיסטל אטבריאן:  אתם צריכים להגיע אליו, לא הוא צריך לפנות אליכם

פרופ' לילך שגיב: לכן זה המשפט הראשון שאמרתי

פרופ' לילך שגיב:  כל תוכנית לימודים מינתה איש קשר שפונה בעצמו אל הסטודנט

פרופ' לילך שגיב:  חלק מהסטודנטים האלה כבר קראו את האימיילים האלה

פרופ' לילך שגיב:  חלק מהסטודנטים האלה לא קראו אותם כי הם לא זמינים כרגע

פרופ' לילך שגיב:  הם יקראו אותם, והם יקבלו אימיילים נוספים, הם יקבלו טלפונים

גלית דיסטל אטבריאן: כשמה מציעים להם? מציעים להם מפגש חד-שבועי? דו-שבועי?     

פרופ' לילך שגיב: את מדברת מבחינת השירות הפסיכולוגי

פרופ' לילך שגיב:  זה תלוי

גלית דיסטל אטבריאן: לדעתי, כל חייל קרבי שנכנס לאוניברסיטה צריך לקבל את זה

גלית דיסטל אטבריאן:  כולם

פרופ' לילך שגיב: אנחנו מציעים לכולם, אבל לא כולם ירצו את אותם דברים, ולא כולם יצטרכו את אותם דברים

פרופ' לילך שגיב:  לא רק מילואימניקים, את צודקת

פרופ' לילך שגיב:  יש לנו קו חם שפועל מ-8 באוקטובר, והרבה אנשים השתמשו בו

פרופ' לילך שגיב:  נעשו שיחות עם סטודנטים, עם חברי סגל, עם סגל זוטר, שזאת אוכלוסייה שרבים ממנה משרתים במילואים

פרופ' לילך שגיב:  נעשו שיחות עם אנשי מקצוע שנתנו מין עזרה ראשונה

פרופ' לילך שגיב:  כל הדברים האלה קיימים

פרופ' לילך שגיב:  מה שאמרת על תקציב הוא חשוב מאוד, כי השירות הפסיכולוגי באוניברסיטאות הוא הפסדי גם בימים רגילים, אלה דברים שאנחנו מסבסדים

פרופ' לילך שגיב:  כרגע חסר תקציב וחבר כוח אדם, ואי אפשר לגייס כוח אדם בלי תקציב

פרופ' לילך שגיב:  אז יש פה אתגר עצום, אבל מאוד חשוב לי שתדעו שאנחנו עליו, ואני מדברת בשם האוניברסיטה העברית, אבל זה נכון לכל האוניברסיטאות

פרופ' לילך שגיב:  אני לא יכולה לדבר בשם כל מוסד ומוסד, אבל כמו שאתם יודעים, ור"ה מאוד פועלת במשותף, אנחנו לומדים זה מזה, דיקני הסטודנטים מדברים כל הזמן זה עם זה, ובהחלט יש אחידות במובן הזה

פרופ' לילך שגיב:      אין אחידות במובן שכולם יקבלו את אותו טיפול, כי לא כולם, כמו שאמרת, צריכים אותו טיפול

פרופ' לילך שגיב:  אז האתגר שלנו הוא ההפך, הוא לייצר קבוצות למי שצריך קבוצות, טיפול ממושך למי שצריך טיפול ממושך, ושיחה אחת למי שצריך שיחה אחת

גלית דיסטל אטבריאן: אני אשמח לקבל ממך את כל הפרטים פשוט כדי להעלות אותם ברשתות, ליידע את הציבור

יוסף טייב: לילך, תודה

יוסף טייב:  יוכי לוי, יו"ר האגודה באוניברסיטה הפתוחה

יוסף טייב:  בבקשה, אני רוצה לשמוע אם גם בפתוחה הכול כזה ורוד

יוכבד קילא לוי: שלום וברכה לכולם, יו"ר הוועדה וכל הנוכחים כאן

יוכבד קילא לוי:  שמי יוכי לוי, יושבת ראש אגודת הסטודנטים של האוניברסיטה הפתוחה

יוכבד קילא לוי:  כידוע, האוניברסיטה הפתוחה מונה את המספר הגבוה ביותר של הסטודנטים, כ-50,000 סטודנטים בארץ, יש לנו גם סטודנטים בחו"ל

יוכבד קילא לוי:      אני רוצה לשפוך מים קרים על מה שקורה פה

יוכבד קילא לוי:  למעשה, אנחנו, האוניברסיטה הפתוחה, האוניברסיטה הראשונה מבין האוניברסיטאות שפתחה את שנת הלימודים

יוכבד קילא לוי:  אנחנו בשבוע השלישי לסמסטר

יוכבד קילא לוי:  פתחנו ב-3 בדצמבר את הלימודים, ולצערי הרב, המתווה שלנו רחוק מלהיות מושלם, רחוק מלהיות אחיד

יוכבד קילא לוי:  דיברתם פה על אחידות

יוכבד קילא לוי:  אני בשיג ושיח כבר המון זמן, יותר מחודש, עם המוסד

יוכבד קילא לוי:  כן הציגו איזשהו מתווה

יוכבד קילא לוי:  רובכם טענתם שיש אחידות

ד"ר אתי גרובגלד: לא אמרנו שיש אחידות

יוכבד קילא לוי: כשאני מדברת על אחידות, אני מדברת על מתווה מינימלי

יוכבד קילא לוי:  היו פה כמה שציינו שיש רף מינימום, וכל אחד, כמה שהוא יכול לתת יותר, זה מבורך

יוכבד קילא לוי:  אז אני מדברת על רף המינימום

יוכבד קילא לוי:  אני מדברת עכשיו רק על המתווה האקדמי, אני לא נכנסת בכלל לנושא הכספי, יש לי מה להגיד גם על זה, אבל כרגע אני מדברת רק על המתווה האקדמי

יוכבד קילא לוי:      לצערי, כרגע, במתווה הקיים, נשות המילואימניקים לא קיבלו הקלות אקדמיות אצלנו

יוכבד קילא לוי:  אני אומרת את זה בכאב גדול

יוכבד קילא לוי:  כאישה לאישה דיברתי עם כמה נשות מילואימניקים

יוכבד קילא לוי:  דיברתי בשבוע שעבר עם אישה שאמרה לבעלה: תקשיב, המוסד לא רואה אותי, המדינה לא רואה אותי, תחזור הביתה

יוכבד קילא לוי:  ובעלה חזר הביתה

יוכבד קילא לוי:  הוא הפסיק את השירות

יוכבד קילא לוי:  יש לי השם המלא, לא ביקשתי ממנה רשות, אז אני לא אגיד אותו פה

יוכבד קילא לוי:  ברור לי שיש המון כאלה

יוכבד קילא לוי:  ולכן אני אומרת את זה בכאב גדול

יוכבד קילא לוי:  נשות המילואימניקים כרגע באוניברסיטה הפתוחה לא קיבלו מתווה אקדמי מקל

יוכבד קילא לוי:  אני מבינה שעובדים על זה

יוכבד קילא לוי:  חשוב לומר שהמוסד לא, חלילה, אטום או משהו, הם מנסים ומשתדלים

יוכבד קילא לוי:  אבל כרגע, בנקודת זמן זו, העובדה היא שהלימודים הם בשבוע השלישי, ועדיין המתווה לא מושלם

יוכבד קילא לוי:      נוסף על זה יש לנו את כוחות הביטחון

יוכבד קילא לוי:  דיברתם פה על מילואים

יוכבד קילא לוי:  כשאני מדברת על מילואים, אני מדברת גם על כוחות הביטחון

יוכבד קילא לוי:  נכון לעכשיו, ההירתמות, ובעקבות המלחמה כוחות הביטחון לא תורמים פחות

יוכבד קילא לוי:  זאת אומרת, אנחנו אומנם מדברים על מילואימניקים, אני חושבת שצריך להסתכל במישור הרחב של כל כוחות הביטחון, שכולם צריכים לקבל התאמות

יוכבד קילא לוי:  לא רק להגיד "מילואימניקים", צריכים להסתכל על כולם, אנחנו במלחמה

יוכבד קילא לוי:      לכן אני עוד פעם קוראת מכאן ומבקשת שגם אתם כאן, כחברי כנסת, היו לי כמה וכמה שיחות עם שר החינוך ועם הרבה גורמים, גם במל"ג, שאנחנו מבקשים שיפעלו גם מול המוסד

יוכבד קילא לוי:  המוסד שלנו קשוב בסופו של דבר

יוכבד קילא לוי:  כמו שאמרנו, יש לנו מוסד ייחודי

יוכבד קילא לוי:  הלימודים באוניברסיטה הפתוחה לא דומים בשום צורה לאף מוסד אחר, ולכן גם הייתה החרגה ופתחו את שנת הלימודים לפני, אבל המתווה שהושג הוא כרגע לא טוב

יוכבד קילא לוי:  זאת אומרת שכרגע הסטודנטים שהם לוחמים נמצאים מאחור, מאוד כועסים, מאוד מתוסכלים

יוכבד קילא לוי:  אני מרגישה שהדרג האקדמי במוסד מתבצר בשלו, ופה הבעיה הגדולה

יוכבד קילא לוי:      ולכן היה לי חשוב לומר את הדברים ולומר שיש לנו פה המון דברים שעדיין לא פתורים

יוכבד קילא לוי:  אני חייבת לומר שיש איזשהו מתווה, אבל הוא רחוק מלהיות ראוי

יוכבד קילא לוי:  יש כאן איתנו את יונתן, שהוא נציג המילואים והוא גם סטודנט שלנו, של הפתוחה, הוא גם יציג את הדברים מנקודת מבטו האישית

יוכבד קילא לוי:  אני ממש מקווה שנצא עם בשורות ושנוכל לראות באמת פתרון ראוי, אמיתי, לא מנותק

יוכבד קילא לוי:  מה שקורה עכשיו מנותק ולא רציונלי

יוכבד קילא לוי:  לתת לסטודנט בסוף סמסטר מבחן, ולהגיד לו, אנחנו ניתן לך כל מיני הקלות אבל תעשה מבחן בסוף, זה מנותק לחלוטין

יוכבד קילא לוי:  כי אם אתה צריך להיבחן כמו כולם, אז לא עשינו פה כלום

דבורה מרגוליס: היועצת המשפטית של האוניברסיטה הפתוחה, עורכת הדין סלי בסון, נמצאת בזום

דבורה מרגוליס:  אשמח אם תיתנו לה לדבר

יוסף טייב: אני אשמח לקבל ממנה את התגובה

יוסף טייב:  בבקשה

סלי בסון: שלום לכולם

סלי בסון:  סלי בסון, היועצת המשפטית של האוניברסיטה הפתוחה

סלי בסון:  אני מכירה את הטענות של יושב-ראש אגודת הסטודנטים שלנו

סלי בסון:  אני רוצה לפתוח ולומר שהאוניברסיטה הפתוחה היא מוסד שונה בשדה האקדמי, היא ייחודית במבנה שלה, בשיטת ההוראה שלה

סלי בסון:  אצלנו סטודנטים נרשמים לקורס, הם לא נרשמים לשנת לימודים

סלי בסון:  אצלנו הקבלה היא פתוחה לתואר ראשון, אין לנו שום רף מסנן, כל אחד יכול ללמוד אצלנו, והסימון היחיד הוא דרך לימודים

סלי בסון:      אנחנו פעלנו, ישבנו גם עם יושבת ראש האגודה בשיחות רבות, מפגשים, נפגשנו גם עם סטודנטים שלנו, והוצאנו מתווה

סלי בסון:  המתווה שלנו יחסית מתגלגל, כיוון שאנחנו פתחנו את שנת הלימודים ב-3 בדצמבר, והיינו צריכים מפעם לפעם לעדכן אותו, כיוון שהמלחמה התארכה, ואנחנו גם למדנו את הנושאים תוך כדי פעולה

סלי בסון:      אנחנו פרסמנו את המוקדים שלנו, אני אישרנו גם לחבר הכנסת דוידסון ולשר קיש, העברנו את כל המתווים שלנו, פתחנו דף מיוחד באתר האינטרנט שלנו עם כל המתווה, זה גם מענה למה יודעים או לא יודעים

סלי בסון:  אנחנו נתנו הקלות מרחיקות לכת, הרחבנו את ההקלות לא רק לבנות זוג, אלא גם לכל מי שנפגע, לאוכלוסיית המפונים

יוסף טייב: רק ברשותך, לגופו של עניין

יוסף טייב:  בת זוג של חייל מילואים, מה היא מקבלת?     

סלי בסון: בת זוג מקבלת את כל מה שהיא זכאית לו גם לפי כללי זכויות סטודנטים

טלי גוטליב: אבל אנחנו לא בזכויות סטודנטים

טלי גוטליב:  אנחנו בזמן מלחמה

טלי גוטליב:  אנחנו במלחמת קיום

טלי גוטליב:  איך השלכות המלחמה על הזכויות הללו?     

יוסף טייב: אנחנו רוצה תשובה, לא תשובה משפטית

יוסף טייב:  אנחנו רוצים תשובה עם ערכים מוסריים

יוסף טייב:  החיילים שלנו נמצאים בעזה

יוסף טייב:  תפסיקו להיות מנותקים ולשבת שם במגדל השן, אני לא מבין אתכם

סלי בסון: אני לא מנותקת ואנחנו לא מנותקים, אנחנו חווים את הסטודנטים אחד לאחד

סלי בסון:  אנחנו, ויושבת ראש אגודת הסטודנטים נלחמת בשם הסטודנטים לקבלת ציוני עובר

סלי בסון:  זה מאוד בעייתי במוסד המיוחד שלנו, עם 36,000 סטודנטים שהתקבלו ללימודים ללא שום רף

יוכבד קילא לוי: זה לא נכון, אני לא נלחמת על זה

סלי בסון: זה נכון, יוכי

סלי בסון:  וגם המכתבים, זה לא מקובל

יוסף טייב: טוב, תודה רבה

קריאה: זה לא מקובל לצאת נגד המוסד

קריאה:  זאת השורה התחתונה

יוסף טייב: אני לא מחויב למוסד, אתם בסיכום שלי תשמעו מה שיש לי להגיד על זה

יוכבד קילא לוי: מעבירים ביקורת עניינית, אין מה לעשות

יוסף טייב: חברת הכנסת טלי גוטליב, בבקשה

טלי גוטליב: הרשו לי להתבייש בעובדה שהמכללות או האוניברסיטאות פתחו את שנת הלימודים שלהן בזמן שהלוחמים שלנו נמצאים בשוג'עייה, בחאן יונס, בלוחמת גרילה

פרופ' לילך שגיב: מי פתח את שנת הלימודים?     

טלי גוטליב: אל תשאלי אותי שאלות, אני אומרת את הדברים לפרוטוקול, גברתי הפרופסור, והגברת תקשיב

טלי גוטליב:  כולכם הייתם צריכים להיאבק בזה

טלי גוטליב:  לכולכם היה נוח

טלי גוטליב:  ואת יודעת משהו? אני גם לא מתפלאת, כי לא שמעתי אותך, לדוגמה, באופן אישי, יוצאת נגד אמירה של בית ברל אתמול, שמשווה את הנפגעים ואת המתים בין הישראלים לבין העזתים לבין חמאס

טלי גוטליב:  ולא ראיתי אותך באופן אישי, לדוגמה, יוצאת נגד אנשי אקדמיה שמפארים חמאס או לא מגנים את חמאס

טלי גוטליב:  אני לא רוצה לשמוע פה שום דבר

יוסף טייב: טלי, לגופו של עניין

טלי גוטליב: לגופו של עניין: אסור היה לפתוח את שנת הלימודים

טלי גוטליב:  לא יכול להיות שהילדים שלנו, אחים שלנו, ההורים שלנו, נמצאים בשדה קרב, בלחימת גרילה שנכפתה עליהם

טלי גוטליב:  אף אחד לא יכול להתנגד לצו 8

גלית דיסטל אטבריאן: טלי, זה יותר מורכב מזה

טלי גוטליב: עם כל הכבוד, גלית, מה שמורכב בעינייך, בעיניי לא מורכב בכלל

גלית דיסטל אטבריאן: לא, ישבו פה אנשי מקצוע, וגם לזה שלא תיפתח שנת הלימודים ולא תיסגר, יש השלכות כלכליות עצומות על המשק

גלית דיסטל אטבריאן:  אלה שתי בחירות רעות

טלי גוטליב: בכל הכבוד, גלית, אני לא מסכימה איתך, אפילו לא בקצת, מהסיבה הפשוטה שההשלכות הכלכליות הללו הן לא פחות מסיסמה, גברתי, עם כל הכבוד

טלי גוטליב:  וכשאת צריכה לשים על השולחן פה את הלוחמים שלך, נגיד שיש קושי כלכלי, או דחיסה של תקציב כזאת או אחרת, או הסטה כזאת או אחרת, כשאת צריכה לבחור מה מול מה, החיילים והלוחמים לפני הכול

טלי גוטליב:  בשמם נכנסתי לוועדה הזאת, אני לא חברה בוועדה הזאת

טלי גוטליב:  אני לא יכולה לסבול בירוקרטיה משום סוג שמקשה על אזרחים באשר הם

טלי גוטליב:  כאן, בזמן מלחמה, אני נכנסת להבהיר את הדבר הבא: בשם הלוחמים והמפקדים שלנו, יש להתבייש על פתיחת שנת הלימודים

טלי גוטליב:  ברגע שנפתחה שנת הלימודים, לא יכול להיות שהגעתי למצב שמחתימים אותי על חוק

טלי גוטליב:  אני חשבתי שאין צורך בחוק

סימון דוידסון: אבל טלי, גם המילואימניקים רוצים את זה

סימון דוידסון:  זה לא נכון לבטל שנת לימודים

טלי גוטליב: סימון, לא אמרתי לבטל

טלי גוטליב:  לא היה צריך לפתוח אותה בזמן שהיא נפתחה

גלית דיסטל אטבריאן: אז מתי? ואם המלחמה תימשך חצי שנה? לבטל את שנת הלימודים כליל?     

טלי גוטליב: כיוון שלצערי הרב, המלחמה לא הולכת להימשך חצי שנה – הייתי מאוד שמחה שהמלחמה תימשך – אז מספיק

גלית דיסטל אטבריאן: אף אחד לא יודע כלום

גלית דיסטל אטבריאן:  יש לנו חזית צפונית

טלי גוטליב: אז מספיק

טלי גוטליב:  לכן אני מבהירה פה את הדבר הבא

טלי גוטליב:  כשאנחנו נדרשים כחברי כנסת, אגב, אני חייבת להגיד לך, חברת הכנסת גלית דיסטל, קודם כול, אסור ליפול פה לסיסמאות האלה של אנשי הכוח, עם כל הכבוד

טלי גוטליב:  אנחנו עם הלוחמים והמפקדים

טלי גוטליב:  הם יודעים להגיד לנו, ועליהם אנחנו צריכים לחשוב

גלית דיסטל אטבריאן: גם הם מביעים רצון שתיפתח השנה

טלי גוטליב: העובדה היא שאנחנו נאלצים לחוקק חוק שיקבע במהרה מה זה ציון עובר ומי זכאי לציון עובר ומי עשה את הקורס ככה או ככה, זה מצב נוראי

טלי גוטליב:  כי בעצם, אני מבינה שכל מה ששמעתי פה בקשב רב, וגם בדרך לוועדה, זה נשמע מהמם וזה נשמע מרתק

טלי גוטליב:  מפה ועד המציאות אין קשר

טלי גוטליב:  אתם אומרים לי פה, אני בקשר עם סטודנטים

טלי גוטליב:  גברתי, עם לוחמים את לא יכולה להיות בקשר, אלא בטלפון האדום

טלי גוטליב:  לא בוואטסאפ, לא במסרונים ולא במיילים, אין להם קשר עם החוץ

טלי גוטליב:  וזו לחימה ארוכה מאוד

טלי גוטליב:       ולכן אני סבורה שאם לא היינו צריכים להידרש לחוק הזה, אני חושבת שמוטב שידעו אנשי האקדמיה, עדיף לכם שלא יחוקק החוק הזה, כי החוק יכפה עליכם הר כגיגית את עמדת המחוקק

טלי גוטליב:  עדיף לכם, תסלחו לי מאוד, להגיע לאיזושהי אחידות ותמימות דעים שמי שהוא לוחם ומי שנמצא בלחימה ובצווי 8 הוא מקבל ציון עובר

טלי גוטליב:  זה הכול, בלי לחשוב

טלי גוטליב:  אתם שואלים אותי, קורס קיץ, לא קורס קיץ

טלי גוטליב:  אני חייבת להגיד לכם, למדתי באקדמיה, יש לי תואר ראשון ושני, מעולם זה לא הרשים אותי

טלי גוטליב:  למה זה לא הרשים אותי? כי למדתי דברים מעניינים, אבל אפשר ללמוד אותם גם בקורס מודפס

טלי גוטליב:  זה אפשרי לגמרי

טלי גוטליב:  יש קורסים שלא הייתה לי בהם נוכחות, ויש לי בהם ציון מאה

טלי גוטליב:  בואו נשים את הלימודים בפרופורציה

טלי גוטליב:  זה לא כל כך מורכב

גלית דיסטל אטבריאן: זה רעיון לא רע

גלית דיסטל אטבריאן:  ציון עובר זה רעיון לא רע

טלי גוטליב: זה לא כל כך מורכב, לטעמי, ההצעה האופרטיבית שלי, כמו שהיה לסטודנטים שעשו קורס קיץ ונכנסו לצווי 8, יש מוסדות אקדמיים שנתנו להם ציון עובר, צריך לתת לכל לוחם ציון עובר, צריך לעשות להם שקט בראש בדבר הזה

טלי גוטליב:  שקט

טלי גוטליב:  אי אפשר את הדאגות הללו למי שמפקיד את גופו וחייו ונשמתו בשדה הקרב

גלית דיסטל אטבריאן: כשאני הייתי סטודנטית, בשנה השנייה שלי הייתה שביתה כללית מטעם המוסדות הגבוהים, וכל הסטודנטים קיבלו על כל הקורסים בסמסטר שלם עובר

גלית דיסטל אטבריאן:  אז אם זה היה נכון אז, זה יכול להיות נכון גם עכשיו

הדס קורמש בלישה: אני יכולה להגיד לכם שפנו אליי לוחמים, והם אומרים, אנחנו לא רוצים ציון עובר על הכול, אנחנו רוצים מעטפת שתיתן לנו את הביטחון

הדס קורמש בלישה:  הם רוצים גב אקדמי וביטחון, הם לא רוצים לצאת רק עם תעודות של עוברים

הדס קורמש בלישה:  אתם תפגעו בסטודנטים, זה לא נכון לפעול ככה

טלי גוטליב: אני רק רוצה להבהיר, בהיותי חברת כנסת, הפריווילגיה היחידה שיש לי היא לתת כוח לקולות שאני שומעת

טלי גוטליב:  סטודנט שלא יסתפק בלעבור, אלא ירצה לעשות את הקורס ולעשות מבחן, זאת תהיה בחירה שלו, אבל אנחנו, כמחוקקים, ניתן או נגרום לכך שהוא יקבל ציון עובר, זה הכול

טלי גוטליב:  מי שרוצה להיבחן, ייבחן

יוסף טייב: תודה רבה

יוסף טייב:  מאיר כץ, אגודת הסטודנטים במכללת אשקלון

אופיר כץ: כבוד היו"ר והנוכחים, חברי הכנסת

אופיר כץ:  דיברתם פה על מערך תמיכה שנותנים למכללות בקו העימות, על מערכת תמיכה עם כסף שמקצים

אופיר כץ:  שכחתם פה מכללה אחת, מכללה בעיר עם הכי הרבה טילים, עם הכי הרבה פגיעות ישירות

אופיר כץ:  אף אחד לא מדבר עליה, אף אחד לא סופר אותנו, אבל תמיד

אופיר כץ:  ולעיר הזאת קוראים אשקלון

אופיר כץ:  העיר הזאת לא נשמעה פה פעם אחת, לא שמעתי אותה בשום מקום

אופיר כץ:  אף אחד לא מדבר על העיר הזאת

אופיר כץ:  זאת העיר עם הכי הרבה פגיעות ישירות בפער

אופיר כץ:  זו העיר שרבע מהשיגורים לכיוונה

אופיר כץ:      שמו כסף לסטודנטים בספיר ובתל חי

אופיר כץ:  תל חי רק פונתה, אני מזכיר לכם

אופיר כץ:  את הטילים היא לא חטפה כמונו

אופיר כץ:  שמתם לספיר ותל חי את הכסף, מימון לשנת לימודים מלאה לכל הסטודנטים, לתואר ראשון ושני, ועל אשקלון לא דיברתם מילה, לא שמעתי פה אף אחד מדבר על אשקלון

אופיר כץ:  מה עם העיר הזאת? אנחנו שקופים בעיניים שלכם?     המדינה הפקירה את אשקלון במשך שנים

אופיר כץ:  הפקירה את אשקלון

אופיר כץ:  לא מיגוניות, לא כספים לעסקים, לא כספים לפיצויים

יוסף טייב: אני רק רוצה להגיד, מאיר, אני מזדהה עם כל מילה שאתה אומר, אני רק רוצה לומר שזו לא בעיה רק ברמה האקדמית, זאת אומרת, הייתה פה החלטה שגויה, לטעמי, של ממשלת ישראל, שלא להכליל את אשקלון במתווה הפיצויים ברמה הרוחבית

אופיר כץ: אבל ההחלטה הזאת הייתה בגלל בעיה תקציבית, כי אמרו, זו עיר של 180,000, עיר שהיא פי שלושה משדרות, וזו הסיבה

אופיר כץ:  אבל כשזה מגיע למכללה, אנחנו אותו גודל כמו ספיר

אופיר כץ:  מה הסיבה לאפליה שלנו? למה אנחנו שקופים? אלף סטודנטים מכוחות הביטחון אצלנו, יש לנו מאות מילואימניקים

אופיר כץ:  איך אתם מפקירים אותנו?     שלחנו מכתב, גם הנשיא שלנו וגם אנחנו, האגודה, לשר האוצר, לשר החינוך, ליו"ר ות"ת

אופיר כץ:  אף אחד מהם לא ענה לנו, לא טרח

אופיר כץ:  אנחנו לא מעניינים אף אחד, כי אנחנו אשקלון

אופיר כץ:  העיר הזאת לא מעניינת אף אחד במדינה

אופיר כץ:  לא העיר ולא הסטודנטים

אופיר כץ:  תהיה פה נשירה של סטודנטים בכמויות

אופיר כץ:  אתם פשוט תהרסו את האקדמיה בפריפריה לגמרי

אופיר כץ:  בסוף תגידו, אנחנו באים לעזור לסטודנטים

אופיר כץ:  איזו עזרה אתם נותנים לסטודנטים? אם יש פה קיצוץ להשכלה הגבוהה, מה אתם עוזרים לסטודנטים? איפה? למה הסטודנטים שלנו שקופים? למה? אני באמת לא מבין את זה, שמישהו יבוא ויענה תשובות

יוסף טייב: אני אתייחס לזה בסיכום, תודה מאיר

אסף סנדרוביץ': סגן אלוף במילואים אסף סנדרוביץ', מהעמותה למען משרתי המילואים וגם מפקד במילואים מ-7 באוקטובר

אסף סנדרוביץ':  אני רוצה לדבר על הדרך שעשינו עד כה כעמותה

אסף סנדרוביץ':  המל"ג הוציא מדיניות שפורסמה לכל המוסדות האקדמיים, וכל מוסד עשה עבודה בינו לבין עצמו

אסף סנדרוביץ':  במקביל, אנחנו, בשיתוף קצין המילואים הראשי, אנחנו בעמותה ביצענו עבודה של הגעה להסדר במתווה עם אמנה

אסף סנדרוביץ':  היה הכנס ב-10 בדצמבר עם ראש אכ"א וכל ראשי האוניברסיטאות והמכללות, ונכחה בו גם אגודת הסטודנטים

אסף סנדרוביץ':  כל מוסד לאחר מכן פרסם מתווה לסטודנטים, מתווים שונים, חלק נותנים יותר, חלק נותנים פחות, אבל הכי חשוב לנו שהם נותנים משהו

אסף סנדרוביץ':  המתווים הללו לא מגיעים לסטודנטים

אסף סנדרוביץ':  הכוונה היא בהנגשה של המידע לסטודנטים

אסף סנדרוביץ':      נתקלתי בבקשה של סטודנטית שאומרת: מהיום הראשון ללחימה אני נמצאת במילואים, עובדת במשמרות בחמ"ל שאי אפשר להכניס אליו טלפונים

אסף סנדרוביץ':  ידוע לי שהמוסד האקדמי בו אני לומדת לא עושה כלום בשביל החיילים במילואים שלא יכולים להיכנס להרצאות

אסף סנדרוביץ':  אני מתנצלת שאני לא יכולה להיכנס להרצאות ולסיים את התואר בינואר, כפי שהייתי צריכה

אסף סנדרוביץ':      וזה מה שאמר פה חבר הכנסת

אסף סנדרוביץ':  ההנגשה של המידע, שהמוסדות יודעים מי הם אנשי המילואים שלהם, עד היום הם לא יודעים את זה

אסף סנדרוביץ':  אלא אם כן הסטודנט אומר למרצה, אני קצין במילואים, חייל מילואים

אסף סנדרוביץ':  בהנחה שזה יעבור, הדבר הזה הוא מהותי וקריטי מאוד

יוסף טייב: אני מקווה שמחר בבוקר, אחרי שזה יעבור בוועדת חוקה, אכן כולם יקבלו את הרשימות ויוכלו לטפל בזה באופן ישיר

אסף סנדרוביץ':  כל מוסד נותן את הדברים שהוא החליט לתת, אם זה נקודות זכות, מועדים, סיוע לימודים ומלגות ומעטפת כזאת או אחרת

אסף סנדרוביץ':  אנחנו כן עושים עבודה ומדרגים את המתווים, ופונים לכל מוסד שיש בו מתווים פחות טובים, ומנסים לשפר אותם, וגם בעקבות בקשות של סטודנטים אלינו

לימור סון הר-מלך: יש לכם מתווים של כל אוניברסיטה וכל מוסד אקדמי?     

אסף סנדרוביץ': כן

לימור סון הר-מלך: אפשר לקבל אותו?     

אסף סנדרוביץ': נדבר אחרי כן, אין בעיה

יוסף טייב: אגב, צריך להגיד שהמל"ג דרש פרסום של המתווה שבועיים לפני תחילת הלימודים, ולכן יש מקומות שהמתווה שלהם עדיין לא פורסם

דבורה מרגוליס: לפני שבוע הכול פורסם

אסף סנדרוביץ': כמו שאמרתי, יש לנו שיתוף פעולה מלא עם המוסדות האקדמיים, עם ור"ה וור"מ, וכולם איתנו לגמרי, כולם רוצים לעזור, ואף אחד לא מתעלם

אסף סנדרוביץ':  אני חושב שהוועדה צריכה לצאת פה בהצהרה, ואני מבקש, זו אמירה ערכית שאמרנו גם בעבר, ואמר פה גם הקמל"ר

אסף סנדרוביץ':  אסור שאף סטודנט יישאר מאחור

אסף סנדרוביץ':  אנחנו מטפלים בכל סטודנט, לא משנה מה, שיגיע לקו הסיום

אסף סנדרוביץ':  אבל אנחנו צריכים להבין, האתגר האמיתי שלנו הוא גם בשנת 2024

אסף סנדרוביץ':  מה שעד כה, זה עדיין קל

אסף סנדרוביץ':  ב-2024 יהיו לנו הרבה אנשי מילואים שיעשו תעסוקות מבצעיות, ואנחנו חושבים שכן צריכה להיות הצעת חוק, שבדומה למלחמה יום כיפור, שהיה מימון מלא של שכר הלימוד, אנחנו צריכים לדאוג למימון מלא או חלקי, הכול בהתאם למספר ימי המילואים שאיש המילואים יעשה

אסף סנדרוביץ':  כי היום יש לנו אנשי מילואים שעשו שבעים ימי מילואים, והם מתחילים את השנה האקדמית ב-31 בדצמבר

אסף סנדרוביץ':  אז מי שמבצע ימי מילואים בזמן השנה האקדמית, צריך לתת לו את המעטפת

אסף סנדרוביץ':  תודה רבה

יוסף טייב: תודה רבה

יוסף טייב:  אסף אוחנה, יו"ר אגודת הסטודנטים ב"אחוה", בבקשה

אשר אוחנה: שלום לכולם

אשר אוחנה:  אני אסף אוחנה, יושב-ראש אגודת הסטודנטים במכללה האקדמית "אחוה" וחבר בוועד המנהל של ההתאחדות הארצית

אשר אוחנה:  נוכחת פה המנכ"לית של המכללה, אתי

אשר אוחנה:  האמירות שנאמרו פה, אני כמובן מחזק אותן, הן אמירות חשובות מאוד, אבל הן אמירות

אשר אוחנה:  צריך הלכה למעשה, זה שאנחנו אומרים שצריך לעשות ככה וככה, יש מתווים, אבל צריך ליישם אותם

אשר אוחנה:  צריך באמת ליישם את המתווים ולתת תחושת ביטחון

לימור סון הר-מלך: גם אצלכם מקבלים כל הסטודנטים?     

אשר אוחנה: אנחנו לא מקבלים

אשר אוחנה:  לא מקבלים מענקים, לא מקבלים תמיכה, שום דבר

אשר אוחנה:  ופה גם יש העניין הכספי

אשר אוחנה:  צריך לתת ולשחרר כספים

אשר אוחנה:  אנחנו גם נמצאים בדרום, ויש לנו המון סטודנטים וסטודנטיות במילואים

אשר אוחנה:  לא יכול להיות שחברים בספסל הלימודים מתחילים ללמוד או יתחילו ללמוד, ואומרים להם, תשלימו במאה אחוז את כל החומר

אשר אוחנה:  איך יכול להיות דבר כזה? מי ישלים להם את החומר? באיזה זמן הם יכולים להשלים את החומר אם קורה מצב כזה? אנחנו צריכים להביע סולידריות לכל משרתי ומשרתות המילואים, וגם לנשות המילואים, למפונים, וזה הזמן שלנו

אשר אוחנה:      נוסף על כך, יש תארים מסוימים שיש מבחן ממשלתי בסוף הלימודים

אשר אוחנה:  צריך להביא את הנושא הזה בחשבון ולהקל על הסטודנטים

טלי גוטליב: ציון עובר זה הפתרון הטוב ביותר

טלי גוטליב:  לא פוגע כלכלית באף אחד ולא שום דבר

טלי גוטליב:  מי שרוצה להיבחן, שיעשה מבחן

אסף סנדרוביץ': יש שעות הכשרה שסטודנטים צריכים להשלים

ד"ר אתי גרובגלד: לפי משרד הבריאות, לפי לשכת עורכי הדין, לפי איגוד רואי החשבון, לפי רשם המהנדסים

ד"ר אתי גרובגלד:  אז אני אתן לו עובר, אין בעיה

ד"ר אתי גרובגלד:  אני אתן לו עובר

ד"ר אתי גרובגלד:  אבל בסוף, כדי להיות קלינאית תקשורת, אצלנו, כשיש הפרעות בתקשורת, היא צריכה לעבור את המבחן של משרד הבריאות

ד"ר אתי גרובגלד:  אם היא לא תעבור את המבחן של משרד הבריאות, היא לא תקבל תעודה

ד"ר אתי גרובגלד:  זאת אומרת, שהיא למדה אצלי ארבע שנים ונתתי לה את כל ההכשרה

ד"ר אתי גרובגלד:  צריך לטפל בזה גם במעטפת

ד"ר אתי גרובגלד:  גם משרד הבריאות צריך, גם לשכת רואי החשבון, גם לשכת עורכי הדין

אסף סנדרוביץ': כל המשרדים צריכים לאשר את הדברים האלה

ד"ר אתי גרובגלד: אחרת אני פוגעת בסטודנט

טלי גוטליב: כשאת נותנת לו ציון עובר, את לא פוגעת בו

טלי גוטליב:  בתור מי שעברה את מבחן לשכת עורכי הדין, את תלמדי ממילא

קריאה: זה לא נכון לכל התחומים

אסף סנדרוביץ': יש עוד סוגיה שצריך לשים אליה לב, חברת הכנסת דיסטל דיברה על זה, זה כל הנושא הרגשי והנפשי

אסף סנדרוביץ':  צריך לקבל מעטפת רחבה מכולם לכל הנושא של הנפש

אסף סנדרוביץ':  הם חוזרים, הם צריכים לקבל את זה באמת ברמה שיהיה מערך נפשי לכל מוסד ומוסד

סימון דוידסון: אבל לא רק לסטודנטים

אסף סנדרוביץ': נכון, אבל יש משרתי מילואים שאנחנו לא יודעים איך הם יחזרו, באיזה מצב נפשי, והם צריכים לקבל מעטפת ויש לפתוח חמ"ל ייחודי רק בשביל זה

סימון דוידסון: אבל זה, צריך לדאוג לכל משרתי המילואים, זה לא משהו ספציפי לסטודנטים

אסף סנדרוביץ': נכון

אסף סנדרוביץ':  יש עוד שאלה שנשאלת שצריך לשים עליה דגש

אסף סנדרוביץ':  מי הרגולטור שאחראי על היישום, מי מפקח על המוסדות ששולחים את המתווה, אבל בפועל לא מיישמים אותו

אסף סנדרוביץ':  חלק מהמוסדות, ממה שאני יודע, לא מיישמים את המתווה

אסף סנדרוביץ':  מי אחראי? אלה הדברים שצריך לשים עליהם דגש, מי אחראי, מי הרגולטור?     

דבורה מרגוליס: המל"ג

אסף סנדרוביץ': ואם המל"ג לא אוכף את זה? צריך לשים דגש לדברים האלה

אסף סנדרוביץ':  הכי קל להבטיח הבטחות

אסף סנדרוביץ':  אבל בסופו של דבר, יש מתווים עם החרגות, עם סימני שאלה, לא יודעים, כן יודעים

אסף סנדרוביץ':  צריך שיהיה מתווה ברור וישים לכולם, ועל זה צריך לקבל החלטות ברורות וחד-משמעיות בנושא הזה

אסף סנדרוביץ':      ועוד סוגיה, יש בחוץ מילואימניקים, וצריך להבין שאסור לנו שהם ינשרו מהמעטפת האקדמית

אסף סנדרוביץ':  אסור לנו שזה יקרה

אסף סנדרוביץ':  ואם זה אומר לשחרר חסמים ובירוקרטיה ולתת מענקים, פה, בממשלה, זה מה שצריך לעשות

אסף סנדרוביץ':  תודה רבה

סימון דוידסון: חיכיתי לנעם שתחזור

סימון דוידסון:  בדקתי עם ועדת הכספים לגבי ה-300 מיליון

סימון דוידסון:  קודם כול, זה יותר מ-300 מיליון

נעם דן: זה לא משנה, הכול יחזור

סימון דוידסון: זו הבטחה שלכם בעל פה שזה יחזור

סימון דוידסון:  היא לא כתובה

יוסף טייב: זה נאמר לפרוטוקול, וזה ייאמר בסיכום

סימון דוידסון: לא, למה אני אומר את זה? אני פשוט עברתי את כל חוק הספורט, עם הטוטו, שהבטחתם להחזיר מעל מיליארד שקל, שלא חזרו

סימון דוידסון:  אז גם בנושא הזה, אני מבטיח לך שאני אבדוק את הנושא הזה גם בתקציב 2024, אני אומר לך שזה לא יחזור

יוסף טייב: תודה רבה

יוסף טייב:  חברת הכנסת לימור סון הר מלך

לימור סון הר-מלך: אני מצטרפת לכל הדברים שנאמרו פה לפניי, אבל כמה נקודות

לימור סון הר-מלך:  קודם כול, הנושא הזה של נשות המילואים

לימור סון הר-מלך:  הנשים שנמצאות שם, והן בעצם נמצאות בעורף ונותנות את הגיבוי ללוחמה שם

לימור סון הר-מלך:  לא יכול להיות, כמו שנאמר פה, שחייל שנמצא בשדה הקרב, מה שיטריד אותו זה אשתו שנמצאת שם ולא מצליחה להתמודד עם הדרישות האקדמיות

לימור סון הר-מלך:  הנשים צריכות לקבל מענה, צריך לתת על זה את הדעת

לימור סון הר-מלך:  לא פחות מאשר המילואימניקים

לימור סון הר-מלך:       הדבר השני הוא נושא הנפש

לימור סון הר-מלך:  אני חושבת שאנחנו צריכים לתת את הדעת באופן רוחבי

לימור סון הר-מלך:  יש מעגלים, יש המעגל הראשוני, יש המעגל השניוני, יש משפחות של חטופים, של נרצחים, של פצועים

לימור סון הר-מלך:  צריך לתת את הדעת גם על הדבר הזה

לימור סון הר-מלך:      ודבר אחרון, אני רואה פה אפליה שחייבים לתת עליה את הדעת

לימור סון הר-מלך:  לא יכול להיות שמכללות מסוימות שבהן הסטודנטים מקבלים שכר לימוד מלא בזמן שבמכללות אחרות ובמוסדות אקדמיים אחרים, הסטודנטים שלהם שנמצאים בקווי העימות, שנמצאים במקומות הסיכון האלה, לא מקבלים

לימור סון הר-מלך:  יש פה אפליה, צריך לבדוק אותה ולא להסכים לדבר הזה

לימור סון הר-מלך:  לא יכול להיות

לימור סון הר-מלך:  איך יכול להיות שרק בספיר ובתל חי הסטודנטים מקבלים שכר לימוד? אני לא מדברת על זה שלא נוצא איזשהו תעדוף למי שמשרת בצבא

לימור סון הר-מלך:  איפה נשמע דבר כזה? אני חושבת שהזעקה שלך היא כל כך אמיתית

לימור סון הר-מלך:  אשקלון, "אחוה"

לימור סון הר-מלך:  על מה אתם מדברים

לימור סון הר-מלך:  למה הם לא מקבלים את התנאים האלה? מי עשה את התעדוף הזה? מי יצר את האפליה הזאת?     

יוסף טייב: טוב, תודה רבה

יוסף טייב:  הוועדות מודות לשר החינוך שהשתתף בדיון, ולכל יתר המשתתפים

יוסף טייב:  הוועדות מקוות שכל החטופים וכל החיילים יחזרו בקרוב לשלום

יוסף טייב:  הוועדות שולחות איחולי החלמה מהירה לכלל הפצועים

יוסף טייב:      לנגד עיני הוועדות עומד המסר שכל המשרתים במילואים לא יפסידו בגלל שירותם, ויוכלו להשלים את שנת הלימודים כיתר חבריהם

יוסף טייב:  לצורך כך יש לתת להם את כל האמצעים

יוסף טייב:      הוועדות רשמו לפניהן שיש רצון בקרב המוסדות להשכלה גבוהה להקל על הסטודנטים, ואכן ניתנו הקלות והתאמות, והוועדות קוראות למוסדות להגביר את ההסברה ולהעביר את המידע למשרתי המילואים

יוסף טייב:  ואני קורא גם למל"ג לפקח על ביצוע המתווים הקיימים

יוסף טייב:      הוועדות רשמו לפניהן את הודעת קצין המילואים הראשי כי יעביר למוסדות את המידע לגבי כמה משרתי מילואים יש בכל מוסד ואת שמותיהם

יוסף טייב:      הוועדות קוראות למל"ג להנהיג אחידות בין כל המוסדות של ההשכלה גבוהה בהתאמות לסטודנטים ולסטודנטיות המגויסים

יוסף טייב:  ההתאמות צריכות להיות אחידות על-פי פקולטות וחוגי לימוד

יוסף טייב:  אם הדבר לא יתקיים, הוועדות ינהגו ונקדם חקיקה בנידון

יוסף טייב:  למעלה מ-80 ח"כים כבר חתמו על הצעת חוק זו, והוועדה רשמה לפניה את תמיכת שר החינוך ויו"ר המל"ג בנושא הזה

יוסף טייב:      הוועדות רשמו לפניהן ששר החינוך, יו"ר המל"ג, יביא למל"ג החלטה לתעדף את משרתי המילואים בקבלה ללימודים, בשכר לימוד ועוד

יוסף טייב:      הוועדות מבקשות ממשרד האוצר להראות להן שבתקציב 2024 יוחזר להשכלה הגבוהה התקציב שקוצץ

יוסף טייב:      הוועדות יקיימו ישיבת מעקב כדי לוודא שמשרתי המילואים יקבלו את כל ההתאמות שהוצרך עליהם

יוסף טייב:  הוועדות מצפות שכל נשיאי המוסדות להשכלה גבוהה ישתתפו בישיבה זו

יוסף טייב:      אני קורא לכלל האוניברסיטאות, בפרט לאוניברסיטה הפתוחה, להכיר בבני הזוג נשות חיילי המילואים

יוסף טייב:      אני קורא לממשלת ישראל להכניס את מכללות אשקלון ו"אחוה" למתווה הפיצויים הקיים

יוסף טייב:      אמרתי את זה מראש, ואני אומר את זה שוב, אני קורא למל"ג לפקח באופן אינטנסיבי על קיום המתווה הקיים בכל המכללות והאוניברסיטאות

יוסף טייב:       ברשותכם, אני נועל את הדיון